21:33 - 8 خەزەڵوەر 2716\nلە دانیشتنەکەی ڕۆژی ٤ی مانگی خەزەڵوەری ئەمساڵدا، ڕێکخراوی لێکۆڵینەوەی ڕۆژهەڵاتی ناوین میری، سکرتێری حدکا بەڕێز مستەفا هیجری پەیامی ڕاسانی لە سێ خاڵی سەرەکیدا پێشکەش کرد؛ یەکەم، تەواو کردنی درووشم و تێکەڵ بوون بە کردەوە، دووهەم: قەبووڵ کردنی ئیرادەی شۆڕشگێڕانە وەکوو ڕاستی و سێهەم: بوونی کۆمەڵگای کوردستانی ڕۆژهەڵات بە هێزی شوێندانەر. دیارە حدکا پیشانی داوە کە هێشتا تەنیا لایەنە لە کوردستانی ڕۆژهەڵات کە توانای سیاسی و سەربازیی پێکهێنانی جەرەیانی لە کۆمەڵگای کوردستاندا هەیە و توانای ئەوەی هەیە کە کێشەی کورد لە ڕۆژهەڵاتی کوردستان بکاتە بەشێک لەڕێڕەوی سەرەکیی سیاسەت لە ڕۆژهەڵاتی ناویندا. قسەکانی سکرتێری حدکا و بەراوردیان لەگەڵ سکرتێرەکانی دیکە، دەرخەری ئەو ڕاستییەیە کە ڕاسان سۆنگەیێکی نوێی بۆ حدکا بەرهەم هێناوەتەوە، بۆیە ئەو پەیامەی کە بەڕێز مستەفا هیجری هەڵگری بوو کە پەیامی ڕاسانە، لە ڕاستیدا جیاوازیی جەوهەریی لەگەڵ پەیامەکانی دیکە بوو. دیارە پەیامەکانی تر بە درووستی دەنگدانەوەی ئیستیسال واتە دەستەوەستانییەک بوون، کە لێی هەڵقوڵا بوون.\nتایبەتمەندیی پەیامی سیاسی یان باشترە بگوترێت ڕێتۆریکی سیاسی زیاتر لە هەرشتێک گرێدراوی ئەو دۆخەیە کە هەڵگری پەیامەکە خۆی لە نێوی‌دا دەبینێتەوە و تێیدا دەژیت. ئەگەر هەڵگری پەیام لە دۆخێکی ئیستیسال و دەستەوەستانیدا بژی، پەیامەکەی یان ڕێتۆریکەکەی هەڵگری ئەم تایبەتمەندیانەیە: یەکەم، ڕەپاڵدان (فرافکنی). بە واتایێکی تر یاریکەرێک کە خۆی لە دۆخی دەستەوەستانی و ئیستیسالدا دەبینێت هەموو کێشەکان دەخاتە ئەستۆی بارودۆخ یان ئەکتەرەکانی دیکە. لەبەر ئەوەی پێی باشە کە بڵێت هەموو یاریکەرەکان پێکەوە لە دۆخێکی زۆر خراپدان. دووهەم، درووشمی دوور لە ڕاستی، یاریکەرێک کە پێی وایە لە کردەوەدا هیچ چارەیێکی بۆ نەماوەتەوە، چارەکە لە دانی درووشمی زۆر گەورەدا دەبینێت کە بتوانێت زەینەکان لە کێشەکان دوور بخاتەوە. بۆ وێنە بەهیچ شێوەیەک ناکرێت لە پانێلێکی باس و خواستدا هیچ چەشنە بەرەیێک دابمەزرێت و هەرکەس یەک تۆزقاڵ ئاشنایی لەگەڵ کاری حیزبی و سیاسی هەبێت دەزانێت کە؛ جیا لەوەی کە یاسای حیزبەکان ئەو ڕێگە بەهیچ سکرتێرێک نادات کە سەرەڕۆیانە حیزبەکەی بباتە بەرەیێکەوە، پرۆسەی پێکهێنانی بەرە پرۆسەیێکی زۆر درێژخایەنە، بۆیە درووشمی با لێرە و هەر ئێستا بەرە دابنین لە ناوەرۆکی خۆیدا دروشمێکی بێ‌بنەمایە کە تایبەتمەندیی پەیامێکی سیاسییە کە هەڵقوڵاوی دۆخی گیرۆدەیی بێت. تایبەتمەندیی سێهەمی ئەو چەشنە پەیامانە ئەوەیە کە هەڵگری پەیام خۆی و کۆمەڵگاکەی بە خاوەن ئیرادە و قەرار نازانێت. بۆیە ئەو چەشنە پەیامانە پێیان باشە سەرچاوەی ڕووداوەکان بگوازنەوە بۆ بکەرێک لە دەرەوەی ئیرادەی خۆیان و کۆمەڵگا. ئەگەر بڕیار وایە کە کۆمەڵگای مەدەنی لە کوردستانی ئێران گٶڕان بۆ کوردستان پێک بێنێت، یان ئەگەر بڕیار وایە ئێمە ڕاوەستین تا مەرجە پێکهاتەییەکان، واتە شەرایێتی ساختاری ئامادە بن، ئیتر پێویستی وجوودیمان وەک هێزی شۆڕشگێر لە کاتی ئێستادا چۆن دەتوانین لێکبدەینەوە؟ ئەگەر لێکدانەوەی ئێمە لەسەر ئەو ئەساسە بێت پێویستە ئەو ئاکامە مەنتێقییە قەبووڵ بکەین کە هەبوونی چەند حیزبی چەک بەدەست لە باشووری کوردستان نەک تەنیا هیچ یارمەتیێک بە چارەسەری کێشەکە ناگەیێنێت، بەڵکوو دەبێتە هۆی ئەوەی کە یەکەم، کۆمەڵگای مەدەنی هەزینە و تێچووی زیاتر بدات و دوووهەم، مەرجی پێکهاتەیی یان شەرایتی ساختاری سەرسەختانە لەبەرامبەر گۆڕانی دڵخوازی ئێمە بەرنگاری بکات.\nساڵەهایە ئێمە پاڵمان داوەتەوە و خۆمان لە بەرەیەكدا دەبینین کە کاپیتالیسم و ئیمپێڕیالیسم دەڕووخێنێت. ساڵەهایە کە هیچ خواستێکمان بۆ پێکهێنانی گۆڕانکاری لە کوردستانی ئێران نەماوە کەچی کە دێینە میری، تەنیا بۆ ئەوەی هەموو کەس بە قەد خۆمان تاوانبار بدەینە بەرچاو، باس لە پێکهێنانی بەرە دەکەین لە چەند خولەکدا. بۆیە پەیامی ڕاسان جیاوازیێکی سەرەکی هەیە ئەویش ئەوەیە کە پێش ئەوەی هیچکام لەو درووشمانە بدەین و پێش ئەوەی باسی یەکگرتن و بەرە بکەین، پێویستە زەمینەیێکی چالاکی هەبێت کە بۆ بەهێز کردنی لەگەڵ یەک ڕێک کەوین. ئایا لە کاتی ئێستادا ئەو حیزب و لایەنانە کە دەیانەوێ لەگەڵ حدکادا بەرە پێک بێنن ئامادەن کە تێکەڵ بە ڕاسان بن؟ یان زەمینەیێکی چالاکیان هەیە کە بتوانین پێکەوە لەسەری کار بکەین؟ ئەگەر وەڵامی ئەو دوو پرسیارە نا یە، بەرەیێکی هاوبەش چ کارکردێکی دەبێت بێجگە لە یەکخستی بۆڵەبۆڵەکان و گلەیی و گازندەکان؟


دۆخی هه‌رێمی كوردستان و پرۆسه‌ی ریفراندوم و سه‌ربه‌خۆیی\n2017-09-15 (هەینی) [ کۆلێجی یاسا و رامیاری ]\nڕۆژی پێنجشەممە کاتژمێر دوانزه‌ی نیوه‌رۆ بەروارى 14-9-2017 کۆلیجى یاساو ڕامیارى زانکۆى گەشەپێدانى مرۆیى بە سه‌رپه‌رشتی لیژنه‌ی دڵنیایی کۆلیج وبه‌ئامادەبوونى مامۆستایان کۆلیج لە هۆڵى کۆبوونه‌وه‌کانی سه‌نته‌ری توێژنه‌وه کەمپى بنارى کۆیژە پانێڵێک پێشکەشکرا بە ناونیشانى (دۆخی هه‌رێمی کوردستان و پرۆسه‌ی ریفراندوم و سه‌ربه‌خۆیی) پێشکه‌شکرا که له‌لایه‌ن م. طارق ئیداره‌درا.\nم.طارق کاکه‌ره‌ش سه‌ره‌تایه‌کی له‌سه‌ر دۆخی ناوخۆی هه‌ریم و هه‌ڵوێستی ووڵاتانی هه‌ریمی نیوده‌وڵه‌تی باس لێوه‌کرد و کۆمه‌ڵێ پرسیاری خسته‌به‌رده‌م مامۆستایان بۆ گفتوگۆکردن به‌م شیوه‌یه.\n1. ئێران به‌هه‌موو شێوه‌یه‌ک ره‌تیده‌کاته‌وه؟\n2. تورکیا ڕاگه‌یه‌نراوی وه‌زاره‌تی ده‌ره‌وه؟\n3. ووڵاتانی عه‌ره‌بی داوای دواخستنی ده‌که‌ن و ده‌ڵین کیشه‌کان له‌گه‌ڵ بغداد چاره‌سه‌ر بکه‌ن؟\n4. ئه‌مریکا له‌گه‌ڵ یه‌کپارچه‌یی عیراقدایه‌و داوای دواخستی ده‌کات(باڵوێز+ ماکورک)، ئه‌گه‌ر نه‌کرێت ئه‌ڵته‌رناتیڤکه‌ی چییه؟\n5. به‌ریتانیا داوای دواخستنی ده‌کات؟\n6. ئه‌وروپا ده‌ڵێن ئێستا کاتی نیه؟\n7. ئه‌مین گشتی نه‌ته‌وه‌یه‌کگرتووه‌کان(ڕنگونیو گۆتێرش) چاره‌سه‌رکردنی کیشه‌کان له‌گه‌ڵ عێراق به‌رێگای گفتوگۆ؟\n1. ئایا کاتی ئه‌نجامدانی ریفراندۆم به‌کونجاو ده‌زانی؟\n2. ریفراندۆمی هه‌رێم ماناییکی ره‌مزی هه‌یه، پابه‌ندبوونی یاسایی تێدانیه، واتا نه‌له‌ناوخۆی هه‌رێم به‌پرۆسه‌یه‌کی یاسایی تیپه‌ریوه‌نه‌له‌گه‌ڵ بغداد رێکه‌وتن هه‌یه، ئه‌م حاڵه‌ته‌چۆن له‌گه‌ل ئه‌نجامدانی ریفراندۆم وهه‌نگاوه‌کانی داهاتوودا یه‌کده‌گرێته‌وه؟\n3. ئایا ئه‌م ریفراندۆمه‌ئامانجی‌حزبی وشه‌خێییه‌یان مه‌به‌ست ده‌وڵه‌ت دارییه؟\n4. هیچ پرۆژه‌یه‌کی نوسراوی هه‌نگاوه‌کان ورێوشۆنی ڕاگه‌یاندنی ده‌وڵه‌ت بوونی نیه، ئه‌م حاڵه‌ته‌چۆن لێکده‌در‌یته‌وه؟\n5. ئایا به‌م په‌رته‌وازه‌یه‌ی ناوماڵی کورد ریفراندۆم ده‌رکرێت ؟\n6. بۆچی کۆمه‌ڵ وگۆڕان زۆر جدی نین له‌م پرسه؟\n7. حیزبه‌کان، جگه‌له‌پارتی، چه‌نده‌خاوه‌نی گوتارو هه‌ڵسه‌نگاندن ولیکۆلینه‌وه‌ی سه‌ربه‌خۆی خۆیان بوون، یان چه‌نده‌شوێن که‌وته‌ی گوتاری پارتین؟\n8. ئه‌گه‌ر ریفراندۆم کراو سه‌ربه‌خۆیی ڕاگه‌یه‌ندرا، ئایا به‌م سستمه‌سیاسیه‌ده‌توانین ده‌وڵه‌تداری بکه‌ین ؟\n9. چۆن هه‌ره‌شه‌کانی بغداد بۆ سه‌ر هه‌رێم هه‌ڵده‌سه‌نگینی؟ به‌تایبه‌تی کاتێ په‌رله‌مان رێگای داوه‌به‌سه‌رۆ‌ک وه‌زیران یه‌کپارچه‌یی خاکی عیراق بپارێزیت ، وئایا سه‌رۆک کۆمار ده‌توانێ ره‌تبکاته‌وه؟\n10. ئایا ئێران و تورکیا پاش ئه‌نجامدانی ریفراندۆم سنووره‌کان داده‌خه‌ن ، هه‌نگاوی داهاتوویان چیی ده‌بێت؟\n1. د. سامان فوزی:\nبە داخەوە دوای ئەوەی جارەسەرکردنی ناوجە جیناکوکەکان لە دەستوری عێراقی دا وبە ئاگاداری ئەمەریکا لە دەستوری عیراقیدا جیکرایەوە بە لام عیراق خوی دزیەوە لە جیبەجی کردنی ئەم دوسیەیە کە گرنگترین داواکاری کورد بو خۆی دزیەوە!لەخولی پیشوی پەرلەماندا مام جلال سەرۆک کۆمار پرۆژە یاسای جاککردنەوەی سنوری ئیداری پاریزگاکانی ناردە پەرلەمان بەلام فەرامۆشکرا لەم خولە پەرلەماندا تەنانەت ریگەنەدرا لیژنەی جاودیریکردنی مادەی ١٤٠ دروست بکریت وتەنانەت حکومەتەکەی عبادی ھیج وەزیریکی بە ئەم مەبەستە دیاری نەکرد..بۆیە ورد بریاری ریفرلندومی دا لە کرکوک وناوجە جیناکوکەکان وەک کاردانەوەیەک بۆ سیاسەتە ھە لەکانی عیراق و پەشیمانبونەوەی لە بەلینەکانی..کورد مافی خویەتی ھەنگاو بۆ بیشەوە بنیت بەلام دەبی حیساب بۆ رای ئەمەریکا بکات..ئیتر کورد جاریکی دیکە ناگەریتە دواوە بۆ بیش داواکاری ریفراندوم ھەتا ئەگەر ریفرانومیش دوابخرێت لە بەر داواکاری نیو دەولەتی وبە زەمانەتی نوسراو\n2. م. فلاح مصطفی:\nهۆکارێکی واقعیانە بۆ هۆکاری درۆست بوونی کێشە لەنێوان هەرێم وبەغدا! دوور لە ئینتیمای حیزبی ونەتەوەیی کێ بەرپرسە لەکێشەکانی نێوان هەرێم وبەغدا؟ ئەگەر بروانینە مێژوو لەپێش ساڵی ۲۰۰۵ هیچ کەسێک ولایەنێک بەعەرەب وتورکمان وکورد وعەجەم ناتوانێت بلێیت حکومەتە یەک لەدوای یەکەکانی بەغدا زولم وغەدریان لەکورد نەکردووە! بەڵام لەدوای رووخانی حکومەتی بەعس وهاتنی هێزی هاوپەیمانان ودروست بوونی دەولەتی عیراقی فیدرالی ودەنگدان بەدەستوری ساڵی ۲۰۰۵ وەزعی کورد لەکوردستان گۆرانێکی جۆری بەخۆیەوە بینی چی لەرووی بەشداری کردن لەدەسەڵاتی بەرێوەبردنی عێراقی فیدرال وچی لەبێدانی مافە داراییەکانی کوردستان وچی لەکرانەوەی هەرێمی کوردستان بەرووی ووڵاتانی دەرەوەدا نموونەش کردنەوەی دەیان نوێنەرایەتی هەرێمی کوردستان لەووڵاتانی جیهان وکردنەوەی دەیان قونسلیاتی ووڵاتانی دەرەوە لەهەرێمی کوردستان؛ وئەتوانم بلێم لەمێژووی نوێی نەتەوەی کورد لەعێراق ئەو سەردەمەی دوای دەستوری ۲۰۰۵ بەسەردەمێکی زێرین دا دەنرا ودا دەنرێت. کێشەکان: ۱- ناوچە جێی ناکۆکەکان یەکێکە لەکێشەکانی نێوان هەرێم وبەغدا کەلەچوار چێوەی دەستوری عێراق چارەسەری بۆ دۆزرابووەوە بەڵام چی حکومەتی عێراق وچی حکومەتی هەرێم پابەند نەبوون بەدەستور بۆ چارەسەر کردنی بەرێگای ئاشتیانە ویاساییانە وبووە هۆکارێک بۆ دروست کردنی درز لەنێوان بەغدا وهەرێم. ۲- بوونی نەوت وغاز لەو ناوچانە ولەناوچەکانی تری هەرێمی کوردستان ومامەڵەی خراپی سەرانی کورد بەتایبەتی سەرکردەکانی پارتی ویەکێتی کەرۆڵی خۆیان لەدەست دا ولەفەسادی ئیداری وئابوری وسیاسی تێوەگلان. ۳- کێشەی سیاسی هەرێمی کوردستان وقۆرغکردنی دەسەڵات ودەست تێوەردانی حکومەتی عێراق هۆکارێکی تری دروست بوونی کێشەکان بوون لەنێوان هەرێم وبەغدا. ٤- هاوکاری کردنی سونە دژی شیعە لەلایەن سەرکردەکانی پارتی وهاتنی داعش وداگیر کردنی زۆربەی زۆری ناوچە سونییەکان بووە هۆکار بۆ هەلوێست وەرگرتن لەلایەن حکومەتی بەغدا ودروست بوونی کێشەی زیاتر لەنێوانیان.\n3.م. کاروان اورحمان:\nئەمرۆراپرسی بۆتە بابەتێکی گەرم وگوڕ هەموولایەکی بەخۆیەوە سەرقاڵ کردووەک بەڵام ئەوەی جێگەی سەرنجە ئەوەیە جگە لە لەسەرکردایەتی سیاسی کورد هیچ تاکێکی کورد ئاگاداری وردەکاری بابەتەکە نین (دیارە ئەمەش بەهۆی ناشەفاف بونی سیاسەتی کوردییەوە بەرانبەر بە هاونیشتمانیان)، ئەمە لە کاتێکدایە کە بەشێک لە سەرکردایەتی کورد تا ئەم کاتە پێداگرییەکی زۆر ئەکەن لەسەر ئەنجامدانی راپرسی لە کاتی خۆیدا لە ٢٥ ٩ ٢٠١٧.\nبەڵام ئەوەی جێگەی نیگەرانییە ئەو ئاماژانەن کە لەم چەند رۆژەدا سەریان هەڵداوە، لەرابردودا ئەوترا هیچ دەوڵەتێک دژی ئەم پرسە نییە، بەڵآم ئێستا وڵاتانی ناوچەکە بەراشکاوی دژایەتی خۆیان راگەیاندووە و بەناراستەوخۆ باس لەبەکارهێنانی هێز ئەکەن، ئەمریکا لە رێی نوێنەرەکەیەوە (برێت ماکگۆرک) داوای ئەنجامنەدانی راپرسی دەکات و بە ئاشکرا داوای رێککەوتن لەگەڵ بەغداد دەکات، کۆمکاری عربی بەکۆی دەنگ رەتی ئەنجامدانی راپرسی دەکەن، پەرلەمانی عێراق دەڵێ بەکۆی دەنگی عربی دژایەتی خۆی بۆ راپرسی راگەیاندووە، وەزیری دەرەوەی عێراق (ابراهیم جعفری) هەرەشەی ئەنجامدانی راپرسی کردو وتی ئەگەر ئەنجام بدرێت کورد دەبێت باجی قورس بدات.\nهەموو ئەم هەڕەشانە لە لایەک و پێداگری بەشێک لە سەرکردایەتی سیاسی کورد بۆ ئەنجامدانی پرسەکە لەلایەکی تر، بۆیە زەحمەتە خوێندنەوەیەکی ورد بکرێت بۆ ئەم بابەتە گرنگە نیشتمانییە.\n4. م. کاردۆ کریم\nھەریمی کوردستان لەدوای ئەنجامدانی ریفراندوم جون ئەتوانیت بەرەنکاری سیاسەتەدژەکانی ھاوسیکانی و وولاتان تری وەک ئەمریکا و ئەوروپابیتەوە؟\nبۆ ھەموو دوخیکی نوی ئەبیت زەمینە سازکرابیت وە بو ھەموو پلانیک لەئەگەری سەرنەکەتنیدا ئەبیت پلان (بی) ھەبیت. بەلام ئەمەی لەھەریمی کوردستاندا ھەیە تارادەییەکی زور جیگای پرسیارە بەوەی بنەمای بەریوەبردن و حکومرانی کردن تارادەییەکی ئەوە ئەسەلمینیت کە کاربەدەستانی وولات سیاسەت لە سەر بنەمای مەودای کورت و دریژخایەن ئەنجام نادەن بەلکو بەپێچەوانەوە یاتر حەز و خواست و بەرژەوەندی تاکیک بووە یان لایەنیکی ھەژموون خواز. بو پرسی ریفراندومیش ھەمان عەقلیەتە ئەم پرسە ئەبات بەریوە وە مەترسی ئەوە ئەکریت شکستیکی گەورە بەسەر ئەوەی کە پیی ئەوتری ھەریمی کوردستان بھینیت.


سه‌نته‌ری میترۆ و رێكخراوی سی دی ئۆ، پرۆژەیەكیان بۆ رۆژنامەنووسان راگەیاند\n114 جار بینراوە 28/10/2019 04:22 PM\nرێكخراوی گەشپێدانی مەدەنییەت و سەنتەری میترۆ بۆ داكۆكی له مافی رۆژنامه‌نووسان، بە پاڵپشتی ویلایەتە یەكگرتوەكانی ئەمریكا، پرۆژەیەكی نوێ لەبارەی میدیای كەمینە ئاینی و نەتەوەییەكان لە پێنج پارێزگا رادەگەیەنێت.\nئەمڕۆ دووشەممە 28ی تشرینی یەكەمی 2019، لە ئۆفیسی سەرەكی رێكخراوی گه‌شه‌پێدانی مه‌ده‌نیه‌ت هەردوو رێكخراو رێككەوتن لەسەر جێبەجێكردنی بڕگەكانی ئەو پرۆژەیەی لە لایەن حكومەتی ئەمریكا رەزامەندی لەسەر دراوە.\nسه‌نته‌ری میترۆ بۆ داكۆكی له مافی رۆژنامه‌نووسان بڵاویكرده‌وه، لەو خولانەدا وانەی تایبەت سەبارەت بە شوناسی پێكهاتە ئاینییەكان و شێوازی ئامادەكردنی هەواڵ و راپۆرت و چیرۆك لەسەر ئاین و نەتەوەكانیان پێشكەشدەكرێت، بە ئامانجی ئامادەكردنی رۆژنامەنووسی تایبەتمەند لەناو پێكهاتەكان خۆیان و ئامادەكردنیان بۆ كار كردن لەناو دامەزراوەكانی میدیای لە هەرێمی كوردستان.\nئاماژە بەوەشدراوە: بۆ ئەم مەبەستە هەردوو رێكخراو بە پاڵپشتی ویلایەتە یەكگرتوەكانی ئەمریكا پێنج خول بۆ 100 رۆژنامەنووسی پێكهاتانەكانی ئاینی و نەوەتەیی لە شارەكانی هەولێر و سلێمانی و موسل و دهۆك و كەركوك رێكدەخات، تا هاندەر بێت بۆ رۆژنامەنووسانی پێكهاتەكان گوزارشت لە تایبەتمەندی خۆیان بكەن و گەشە بە كلتور و زمان و داب و نەریتی خۆیان و كەلەپوری میللیان بدەن.\nوەک سەنتەری میترۆ ئاماژەی پێداوە: پرۆژەكە لە ماوەی ساڵێكدا جێبەجێدەكرێت، هەر خولێك بۆ ماوەی سێ رۆژ دەبێت و 20 رۆژنامەنووسی پێكهاتە ئاینی و نەتەوەیی ئەو ناوچانە بەشدار دەبن، پاشان لەناو میدیاكانی ناوچەكانی خۆیان بۆ ماوەی مانگێك كاری پراكتیكی دەكەن. بۆ ئەو مەبەستە هەردوو رێكخراو لەگەڵ هەندێ دەزگای میدیا لێتگەیشتنیان هەیە. ئەمەش كاریگەری دەبێت لەسەر پێشخستنی لایەنی پیشەیی رۆژنامەنووس و كردنەوەی دەرگای زیاتر بۆ تێگەیشتن لە فرەیی نەتەوەیی و ئاینی كۆمەڵگەی عیراقی و كوردستانی و قوڵكردنەوەی پێگەوە ژیان و ئاشتی كۆمەڵایەتی.\nسەنتەری میترۆ راشیگەیاندووە: پڕۆژەكە وێستگەیەكیش دەبێت بۆ پتەوكردنی پەیوەندی نێوان بەشداربوانی ئەو خولانە كە لە ناوچە جیاجیا كە گوزارشت لە فرە رەنگی كۆمەڵگای عیراقی و كوردستانی دەكەن، هەردوو رێكخراو تۆڕێكی پەیوەندی دروستدەكەن بۆ بەردەوامی پردی پەیوەندی نێوانیان.\nهەروەک ئاماژەی بەوەشداوە: لە كۆتایی پڕۆژەكە هەردوو رێكخراو كۆنفرانسێك بە ئامادەبوونی دەیان نوێنەری دامەزراوەی میدیاو بەشداربوانی خولەكە لە هەولێری پایتەختی هەرێمی كوردستان رێكدەخەن، ئەم چالاكییە بۆنەیەك دەبێت بۆ قسەكردن لەسەر پرۆژەكە و ناساندنی بەشداربوان و بەرهەمەكانیان.\nرێكخراوی گەشپێدانی مەدەنییەت و سەنتەری میترۆ، لە رێگەی رێكخراوە نێودەوڵتییەكان كە هاوبەشی هەردوو رێكخراون وانەبێژی نێودەوڵەتی بۆ ئەم خولانە ئامادە دەكات، بە ئامانجی دەرخستنی ئەزمونی گەلان لە مامەڵكردنیان لەگەڵ مافە سیاسی و مەدەنی و كلتوری و كۆمەڵایەتی و ئابووریەكانی پێكهاتە نەتەوەیی و شوێنكەوتوانی ئاینەكان.


تاراوگه: گۆڤاری " چشم انداز ایران " و چه‌ند قسه‌یه‌ک !\nگۆڤاری " چشم انداز ایران " و چه‌ند قسه‌یه‌ک !\nئه‌م بابه‌ته پێشتر له " دیمانه " بڵاوکراوه‌ته‌وه.\nدوو ساڵ له مه‌وبه‌ر گۆڤاری ئێرانی "چشم انداز ایران" ژماره‌یه‌کی تایبه‌تی سه‌باره‌ت به کوردستان له ژێر ناوی گوماناوی " کردستان همیشه قابل کشف " دا بڵاو کرده‌وه که بریتی بوو له چه‌ند وتووێژێک له گه‌ڵ کاربه‌ده‌ستانی کۆماری ئیسلامی و چه‌ند به ناو ڕۆشنبیری کورد. هه‌ر به دوای بڵاوبوونه‌وه‌ی ئه‌م گۆڤاره دا، زۆر پرسیار بۆ خه‌ڵکی کوردستان ساز بوون، وه‌ک " کردستان همیشه قابل کشف " بۆ؟ و له به‌ر چی بۆته ناوی ئه‌م بابه‌ته و مه‌به‌ست چیه؟ چۆنه که کۆماری ئیسلامی ڕێگه‌ی لێکدانه‌وه‌ی ڕووداوه‌کانی کوردستان به گۆڤارێک ده‌دات؟ نووسه‌ران و که‌سایه‌تیه‌کان تا چ ڕاده‌یه‌ک ئازادی گوتنه‌وه‌ی ڕاستیه‌کانیان هه‌یه؟ بۆ ئه‌م که‌سانه بۆ قسه‌کردن له سه‌ر بارودۆخی کوردستان هه‌ڵبژێردراون؟ کێشه‌ی کوردستان به باوه‌ڕێ خۆشیان دوو لایه‌نی هه‌یه، چۆنه که هه‌ر لایه‌نێک لێره دا قسه ده‌کا و خۆشیان به ڕۆشنبیر و باسه‌کانیان به باسی زانیستی له قه‌ڵه‌م ده‌ده‌ن؟\nبابه‌ته‌کانی یه‌که‌م ژماره‌ی تایبه‌تی به ڕوونی هه‌وڵی لێبڕاوانه‌ی وه‌زاره‌تی ئیتلاعاتی ئێران بۆ چه‌واشه کردنی خه‌باتی ڕه‌وای گه‌لی کورد و بردنه ژێر پرسیاری دروشم و ویسته‌کان و هه‌روه‌ها به تاوانبار نیشاندانی جووڵانه‌وه‌ی ڕزگاریخوازی کوردی پێوه دیار بوو. بابه‌ته‌کان به گشتی له دوو بوار دا بوون: 1- وتووێژ له سه‌ر ساڵه‌کانی دوای شۆڕش و هاتنه سه‌ر کاری کۆماری ئیسلامی و هه‌ل و مه‌رجی کوردستان. 2- لێکدانه‌وه‌ی به ناو زانیستی له سه‌ر بنه‌ماکانی شۆڕشی کوردستان.\nله به‌شی یه‌که‌م دا ئه‌و که‌سانه‌ی به شێوه‌یه‌ک کاربه‌ده‌ستی کۆماری ئیسلامی بوون و خۆیان گوته‌نی تێکه‌ڵاوی کێشه‌ی کوردستان بوون، قسه‌یان له گه‌ڵ کراوه و بیره‌وه‌ریه‌کانیان گێڕدراونه‌ته‌وه. ئه‌م وتووێژانه ئه‌گه‌رچی زۆر به وریایی ساز دراون و ڕێکخراون بۆ پاکردنه‌وه‌ی داوێنی کۆماری ئیسلامی له جه‌نایه‌ته‌کانی و هه‌روه‌ها بێ سه‌روبه‌ره نیشاندانی جووڵانه‌وه‌ی کوردستان و تاوانبارکردنی ڕێبه‌رانی سیاسی کورد، به گشتی سه‌رکه‌وتوو نه‌بوون، به پێچه‌وانه‌وه به ڕوونی، ڕاستی بۆچوونی خه‌ڵکی کوردستان سه‌باره‌ت به کۆماری ئیسلامی له ئه‌و کات دا نیشان ده‌دات. هه‌موو کاربه‌ده‌ستانی ڕژیم و ئه‌ندامانی " هیئت حسن نیت " به ئاشکرا ده‌ڵێن که هیج زانیاریه‌کیان سه‌باره‌ت به کوردستان و ویستی ئه‌م گه‌له نه‌بوه و کۆماری ئیسلامیش هیچ پلانێکی بۆ چاره‌سه‌رکردنی ئه‌م کێشه‌یه نه‌بوه. به‌ڵام له به‌شی دوو دا که به بڕوای من هۆی سه‌ره‌کی بڵاوبوونه‌وه‌ی ئه‌م ژماره تایبه‌تیه، نیشانه‌ی سیاسه‌تی تازه‌ی کۆماری ئیسلامیه سه‌باره‌ت به جووڵانه‌وه‌ی حه‌قخوازانه‌ی کوردستان که جێی تێڕامان و په‌ژاره‌یه. ئه‌م به‌شه بۆ بنبڕکردنی جووڵانه‌وه‌ی کوردستان له ئاستی هزری و مێژوویی هه‌وڵ ده‌دات. ئه‌م ئه‌رکه‌ش خراوه‌ته ئه‌ستۆی چه‌ند قه‌ڵه‌م به‌ده‌ستی به ناو ڕۆشنبیری کورد وه‌ک"احسان هوشمند"و"فاروق کیخسروی" که بێ به‌زه‌ییانه و زۆر به کارتر له داگیرکه‌ران قۆڵیان هه‌ڵماڵیوه و به که‌لێن و قوژبنی مێژووی پڕ کاره‌ساتی ئه‌م گه‌له چه‌وساوه‌یه دا گه‌ڕاون و شه‌ن و که‌ویان کردوه و گۆڕی شه‌هیدانیان کێڵاوه و له سه‌ر په‌ردووی ماڵ کاولانی باوک کوژراوی کورد له هه‌وڵی سازکردنی کۆشکێکی تر بۆ خۆیانن. به هه‌زار و یه‌ک هۆ پێداهاتوون کورد بکه‌ن به ئێرانی وناچاری بکه‌ن که شانازی به ئێرانی بوونی خۆیه‌وه بکات و کوردایه‌تی لێ بکه‌ن به" ئاوی شه‌وێ" و به شێوازی شوینیسته تورکه‌کان ناسنامه‌ی نه‌ته‌وه‌یی بسڕنه‌وه و به پاشکۆی نه‌ته‌وه‌ی باڵاده‌ستی بقه‌بڵێنن و مافی مافخوازی لێ بستێنن، زمان و کولتوورومێژووی دێرینی به هیچ ده‌گرن و به نه‌زان و گێل و خێڵه‌کی ده‌قه‌بڵێنن، شێخ عوبه‌یدوڵای نه‌مر به خێڵه‌کی ناو ده‌به‌ن و ئه‌و شۆڕشه مه‌زنه ده‌که‌ن به سه‌ره‌ڕۆیی خێڵێک که نایهه‌وێ ماڵیات بدات و هیچی تر، سمکۆی دلێر ده‌که‌ن به " ئاتیلا" و هیچ نه‌زان و پێشه‌وای سه‌رۆک کۆمار له‌وان خراپتر و هه‌روا دێن تا هاتنه سه‌ر کاری کۆماری ئیسلامی. لێره دا کابرای ناسراوی ناو جۆگه‌ی سێ خه‌ت ده‌ست پێده‌کات به فڕ و فیشاڵ و پاکانه بۆ خۆی و کۆماری ئیسلامی و دزێوکردنی شۆڕشی کوردستان و ڕێبه‌رانی وجار جاره‌ش کتێبه‌که‌ی مامه‌غه‌نی به شاهید ده‌گرێ و له شتی ناراستیش ناسڵه‌مێته‌وه، کورد گووته‌نی "خۆ.... ماست نیه به لێوته‌وه دیار بێت".\nئه‌م گۆڤاره له کاتی خۆی دا زۆر قسه‌ی له سه‌ر کرا و نووسرا و زۆر که‌س وڵامی پێویستی دانه‌وه، له هه‌مووان گرنگتر و به پێزتر، وتووێژی سیاسه‌تمه‌داری به توانا مامۆستا عه‌بدوڵلا حه‌سه‌نزاده، سکرتێری پێشووی حیزبی دێموکڕاتی کوردستانی ئێران له گه‌ڵ ڕادیۆ ده‌نگی کوردستان بوو. مامۆستا له‌م وتووێژه ورد و ژیرانه‌یه دا هه‌وڵ ده‌دا به‌ر له هه‌ر شتێک وه‌ک که‌سایه‌تیه‌کی سیاسی کورد بچێته ناو بابه‌ته‌کان و له دوایه‌ش دا به حوکمی ئه‌وه‌ی که حیزبی دێموکڕات، رێبه‌ری جووڵانه‌وه‌ی کوردستانی له ئه‌ستۆ بوه و به‌شی هه‌ره زۆری ڕه‌خنه‌کانی به ناو نووسه‌رانی گۆڤاره‌که ڕووی له‌م حیزبه بوه، وه‌ک سکرتێری ئه‌م حیزبه ڕاستی ڕووداوه‌کان و هه‌ڵه مێژووییه‌کان ئاشکرا ده‌کا. بۆیه ده‌ڵێم له هه‌مووان گرینگتر له به‌ر ئه‌وه‌ی که مامۆستا خۆی شاهیدی زیندوو و هه‌ڵسوڕاوی به‌رچاوی هه‌مووی ڕووداوه‌کان بوه. وتووێژی مامۆستا زۆر به زوویی له لایه‌ن خه‌ڵکی کوردستان به شێوه‌ی سی‌دی و نامیلکه به هه‌موو کوردستان دا بڵاو کرایه‌وه و کاردانه‌وه‌یه‌کی چاوه‌ڕواننه‌کراوی بۆ کاربه‌ده‌ستانی ڕژیم هه‌بوو و به کرده‌وه هه‌وڵه‌کانی ئه‌وان له چه‌واشه‌کردنی خه‌ڵکی کوردستانی پووچه‌ڵ کرده‌وه، هه‌ر بۆیه چاوه‌ڕوانی هه‌نگاوی تر له ڕژیم ده‌کرا.\nماوه‌یه‌ک له‌مه‌و پێش ژماره‌ی دووی تایبه‌ت به کوردستانی ئه‌م گۆڤاره بڵاو کرایه‌وه، له سه‌ر هه‌مان شێوازی پێشوو، به‌ڵام له یه‌که‌م چاوپێکه‌وتن دا ده‌رده‌که‌وێ مه‌به‌ستی سه‌ره‌کی وڵامدانه‌وه‌ی به‌ڕێز مامۆستا و که‌مکردنه‌وه‌ی کاریگه‌ری قسه‌کانی له سه‌ر خه‌ڵکی کوردستانه. ئه‌گه‌رچی ده‌یانه‌وێ نیشان بده‌ن که دیالۆگ ده‌که‌ن وخۆیان ده‌که‌ن به لایه‌نێکی ئه‌م کێشه‌یه به‌ڵام له ڕاستی دا وا نیه. دیالۆگ هه‌ل و مه‌رج و که‌ره‌سه‌ی تایبه‌تی خۆی هه‌یه و هه‌روه‌ها دیالۆگی ناوخۆیی و ده‌ره‌کی دوو شتی جیاوازن، لایه‌نی ده‌ره‌کی کێشه‌ی کوردستان واتا داگیرکه‌ران هه‌رله سه‌ره‌تاوه نیشانیان داوه که باوه‌ڕیان به هیچ شێوازێکی مه‌ده‌نی نیه و نه‌ک هه‌ر بۆ کورد به‌ڵکو له گه‌ڵ گه‌لانی تری ئێران و ته‌نانه‌ت له ناوخۆشیان دا هه‌ر زمانی سه‌ره‌ڕۆیی و دواکه‌وتویی ده‌زانن، بۆ لایه‌نی ناوخۆییش ئه‌وه دڵسۆزانی ئه‌م گه‌له‌ن که مافیان هه‌یه له سه‌ر شێوازه‌کانی خه‌بات و پێدا چوونه‌وه قسه بکه‌ن و ده‌یکه‌ن، نه‌ک که‌سانی ناسراو و .... قه‌ڵه‌م ی وه‌ک " کاک احسان" و " کاک فاروق"، خۆشیان بۆیان ده‌رکه‌وتوه که پیاوی ئه‌م مه‌یدانه نین و خه‌ڵکیش به هیچیان دانانێن، هه‌ر بۆیه شێلگیرتر له جاران که‌وتوونه‌ته په‌له‌قاژه. فاروقی کیخسروی ته‌نانه‌ت ناڕاستی له‌گه‌ل خۆشی دا ده‌کات و به پێچه‌وانه‌ی پێشه‌کی بابه‌ته‌که‌ی به ئاشکرا له هه‌وڵی ڕازیکردنی کۆماری ئیسلامی دایه و زیاتر له جاری پێشوو دژایه‌تی جوڵانه‌وه‌ی کوردستان ده‌کات و له هه‌مان کاتیش دا خۆی ده‌کات به کوێخای لاوانی کورد و ئامۆژگاریان ده‌کات که باوه‌ڕ به قسه‌کانی ئه‌و بکه‌ن و گوێ له لایه‌نی تر نه‌گرن و ده‌ست ده‌کات به هێرش کردنه سه‌ر ڕێکخراوه سیاسیه‌کانی کوردستان و به‌تایبه‌تی حیزبی دێموکڕات و مامۆستا عبدوڵا حه‌سه‌نزاده. به‌ر له هه‌ر شتیک وتووێژه‌که‌ی مامۆستا به فارسیه‌کی لاواز وه‌رده‌گێڕیت بۆ ئه‌وه‌ی به خوێنه‌رانی فارس بسه‌لمێنێت که سیاسه‌تمه‌داری کورد شێوازی قسه‌کردن نازانێت و ده‌ڵێت که مه‌لا عه‌بدوڵا ئه‌م جاره نه‌کراوه به سکرتێری حیزب، وه‌ک ئه‌وه‌ی به شانازیه‌ک بۆ خۆی له قه‌ڵه‌م بدات که ئه‌و بۆته هۆی گۆڕانی سکرتێر له حیزبی دێموکڕات دا. کابرا هێنده داماوه که نه ئه‌و کات و نه ئێستاش له حیزبی دێموکڕات تێنه‌گه‌ییوه و هه‌ر به ڕبه‌ی کۆماری ئیسلامی ده‌یپێوێ، هه‌ر بۆیه کورد گوته‌نی "ئاوا حاڵی خۆشه " و بێ ئاگایه که ئه‌م حیزبه خاوه‌نی پڕه‌نسیب و قه‌واره‌یه‌کی دێموکڕاتیکه که ئه‌و هه‌ر له زمانی هاوڕێ توده‌یی‌یه‌کانی و له‌دواتریش مه‌لاکانه‌وه بیستوویه‌تی و نه‌یدیوه؛ شێوه وه‌رگێڕانه‌وکه‌شی نه‌ک هیج له گه‌وره‌یی و زانایی مامۆستا که‌م ناکاته‌وه، به‌ڵکو خۆی زیاتر ده‌شکێنێ، ئه‌گه‌رنا شاره‌زایی زمانه‌وانی و دیپلۆماسی مامۆستا بۆ دۆست و دوژمن ئاشکرایه و ده‌قی کوردی و وه‌رگێڕدراوی فارسی قسه‌کانیشی له سه‌ر سایته‌کانی ئینترنێت و ته‌نانه‌ت له شه‌قام و کۆڵانه‌کانی شاری سه‌قز له گیرفانی لاوانی کورد دا هه‌بوو و پێویست به‌م زه‌حمه‌ته‌ی نه‌ده‌کرد. له دوایه‌ش به پیچه‌وانه‌ی لێکدانه‌وه‌ی مه‌سه‌له‌ی کوردستان - خۆی گوته‌نی - ده‌که‌وێته دژایه‌تی حیزبی دیموکڕات و باسی سه‌فه‌ری که‌رکووک و هاوکاری عێڕاق و ... و دووپاته کردنه‌وه‌ی کۆنه ڕقه‌کانی خۆی و کۆماری ئیسلامی. من لێره دا ناچمه ناو ده‌قی قسه‌کانی،و بۆی هه‌یه حیزبی دێموکڕات خۆی وه‌ڵامی بداته‌وه.\nله لایه‌کی تره‌وه کابرای به ناو ڕۆشنبیر " احسان هوشمند " زیاتر له سه‌ر قسه‌کانی سوور بۆته‌وه و ئه‌م جاره گه‌یشتۆته بنه‌ماڵه‌ی قازی له مه‌هاباد و پێشه‌وای نه‌مر و حیزبی دێموکڕات و ده‌یانکات به ده‌ستکردی بێگانه و بێ بنه‌مایی خه‌باتی میللی دێموکراتیکی خه‌ڵکی کوردستان و سازکردنی کێشه‌ی کوردی سوننی و شیعه و نانه‌وه‌ی ئاژاوه‌ی ناوخۆیی به شێوه‌ی شوینیسته‌کانی مامۆستای و" ڕه‌شید یاسمی " کۆنه جاش.به ڕاستی مرۆڤی کورد ته‌نیا ده‌توانێ بڵێ به داخه‌وه بۆ گه‌له‌که‌مان که که‌سی ئاوای لێ هه‌ڵده‌که‌وێ و ده‌بێته پێش قه‌ڕاوه‌ڵی تاڵانچیه‌کانی ڕابردوو و ئێستای گه‌له‌که‌ی.هه‌ر وه‌ک پێشتر ئاماژه‌م پێکرد، له دوای ده‌رچوونی یه‌که‌م ژماره، به‌شێکی به‌رچاوی خه‌ڵکی کوردستان بیروڕا و ناڕه‌زایه‌تی خۆیان له شێوه‌ی بابه‌ته‌کان نووسی و بۆ ئه‌م گۆڤاره‌یان نارد یان لیره و له‌وێ بڵاویان کرده‌وه که ئه‌م جاره به ناچاری چه‌ند بابه‌تێک بڵاو کراونه‌ته‌وه.\nئه‌م هه‌موو شێر و که‌وڵه له پێناو چی دا؟ئه‌گه‌رچی نووسه‌رانی ئه‌م گۆڤاره په‌یتا په‌یتا باس له گۆڕانکاریه‌کانی ناوچه به گشتی و کوردستان به تایبه‌تی ده‌که‌ن و خۆیان به شاره‌زای هه‌موو بواران ده‌زانن، به‌ڵام به هیچ شێوه‌یه‌ک ناچنه سه‌ر هۆی سه‌ره‌کی باسه‌که و لێکدانه‌وه‌ی سه‌رده‌میانه‌ی بابه‌ته‌که. لانیکه‌م به لای منه‌وه سه‌یر نیه ئه‌گه‌ر داگیرکه‌ران، گه‌لی کورد به نه‌زان و ساویلکه بزانن و بیانهه‌وێ هه‌وداکه ئاڵۆز بکه‌ن و درێژه به چه‌وساندنه‌وه‌که‌یان بده‌ن یان خۆ له ئاستیان دا گێل بکه‌ن، به‌ڵام زۆر سه‌یره که ئه‌م به ناو زانا و ڕۆشنبیره کوردانه هه‌ر له به‌ر لۆمه‌ی خه‌ڵکیش بێت ئاوڕێک له ده‌وروبه‌ریان ناده‌نه‌وه و ئاوا ساویلکانه خۆیان ده‌که‌نه گاڵته‌جاری کۆمه‌ڵانی خه‌ڵک.\nتۆ بڵێی به راست احسان هوشمند پێی وا بێت به نووسراوه‌یه‌ک ده‌توانێ مێژوو له کورد بشێوێنێت و شێخ عۆبه‌یدوڵا و سمکۆ و قازی و قاسملو له دڵی خه‌ڵکی کورد ده‌ربهێنێت؟ له خۆی ناپرسێت که بۆ ده‌سه‌ڵاتدارانی ئێران به ده‌یان ساڵ و سه‌ره‌ڕای هه‌موو هه‌وڵیان به هه‌موو شێوه‌یه‌ک نه‌یانتوانیوه ئه‌م لێکگرێدراویه مێژوویه بپسێنن؟ به ڕاستی ئه‌وانه پێیان وایه له چ سه‌رده‌مێک دا ده‌ژین؟ خۆ ئه‌و مێژووه‌ی فاروق کیخسروی باسی ده‌کات، هێنده دوور نیه و زۆربه‌ی خه‌ڵک به چاوی خۆیان دیتوویانه و تێیدا ژیاون، ئیتر ئه‌م هه‌موو درۆ و بۆختانه بۆ چی؟ ئه‌گه‌ر خۆیان به ئازاد و ئازاده ده‌زانن، بۆ ناچنه ناو کاکڵی باسه‌که؟ ئایا مافێک به گه‌لی کورد ڕه‌وا ده‌بینن یان نا؟ ئه‌گه‌ر" نا" بۆ؟ و ئه‌گه‌ر " ئا" چۆن؟ ویستی خه‌ڵکی کوردستان زۆر ڕوون و ئاشکرایه و به هه‌موو زمانێک و له هه‌موو شوێنێک بێ پێچ و په‌نا ڕایگه‌یاندوه، پێویست ناکات ئاوا بۆی بچیه ناو باسی به ناو زانستی و کۆنه کتێبانی بۆ هه‌ڵده‌یه‌وه و ورده درۆی بۆ هه‌ڵبه‌ستی و به زمانێکی قه‌ڵه‌و سه‌ری خه‌ڵکی پی بهێشێنی.\nگه‌لێکی به‌شخوراوی، پارچه پارچه کراوی داگیرکراو به پێی هه‌موو یاساکانی بنه‌ڕه‌تی مافی مرۆڤ و گه‌لان و له چوارچێوه‌یه‌کی ناسراو و سه‌رکه‌وتووی نێو نه‌ته‌وه‌یی دا داوای مافی خۆی ده‌کات. سه‌روبنی شۆڕشی کوردستان لێک ده‌یه‌وه، له‌م ویسته زیاتر هیچی تێدا نیه، ئه‌ی چۆنه که ئێوه لێی تێناگه‌ن؟ خۆ هه‌موو ئه‌و که‌سانه‌ی له گۆڤاری ناوبراو دا قسه ده‌که‌ن، له ئاست شه‌هیدی نه‌مر " د. قاسملو " دا ناچار به ئیعتێراف ده‌بن و ده‌یدرکێنن که چه‌نده زانا و تێگه‌یشتوو بوه، چۆنه که لێی تێنه‌گه‌یشتن، ئه‌گه‌ر به ڕاستی ویستێک بۆ تێگه‌یشتن هه‌بوایه؟\nله پێناوی چی دا کێشه‌ی کورد تا ئه‌م ئاسته دێننه خوارێ؟ مرۆڤ چۆن ده‌توانێ بێده‌نگ بێت، کاتێک ده‌بینێت کابرای داگیرکه‌ر ئاوا باسی " قاڕنێ " و کوژرانی هاوڕه‌گه‌ز و هاوزمانی ده‌کات؟ ده‌بێ چه‌نده له خۆفرۆشی دا لێهاتوو بی که پاساو بۆ له سێداره‌دانی پێشه‌وای سه‌رۆک کۆمار بهێنیه‌وه. ئه‌ی بۆ ناوێرن تاقه جارێکیش باسی جینایه‌ته‌کانی کۆماری ئیسلامی بکه‌ن؟ ئێوه که ئاوا له کیسه‌ی خه‌لیفه ده‌به‌خشن و قاسملو و شێخ عیزالدین و سه‌لاحی موهته‌دی و.... به نه‌زان و ئاژاوه‌چی ناوده‌به‌ن، بۆ ناوێرن باسی خڵخاڵی و ڕه‌فسه‌نجانی وخامنه‌یی و چه‌مڕان و بروجردی و... بکه‌ن؟ خۆ ئه‌وانه له دادگا نێو نه‌ته‌وه‌ییه‌کانیش دا به جینایه‌تکار ناسراون!\nله هه‌موو بابه‌ته‌کانی ئه‌م دوو ژماره‌یه دا بۆ جارێکیش باس له جینایه‌ته‌کانی ڕژیم ناکرێت، به‌ڵام به هه‌زار درۆ و بۆختان بۆ خه‌ڵکی کورد هه‌ڵده‌به‌سترێت و پێشمه‌رگه‌کانی پارێزه‌ری نیشتمانه‌که‌ی به چه‌ته و ڕێگر و تێڕۆریست ناو ده‌به‌ن. ته‌نیا یه‌ک که‌س " ناصر فربد " که ئه‌ویش فارسه، ده‌ڵێت که کۆماری ئیسلامی شه‌ڕی هه‌ڵگیرساند،و هه‌ر له‌وێشدا ڕێکخه‌رانی شوینیستی وتووێژه‌که خۆیان پێ ناگیرێ و به گژی داده‌چن.ئه‌ی ئێوه بۆ خۆتان له قه‌ره‌ی ئه‌م باسه نه‌داوه که کێ شه‌ڕی له کوردستان هه‌ڵگریساند؟پێم ناڵێن، ئه‌گه‌ر ئێوه گوته‌نی خه‌ڵکی کورد چه‌کی دانابایه و ئاقڵ دانیشتایه، چ چاره‌نووسیک چاوه‌ڕوانی ده‌کرد؟ ژیانیان له به‌لووچی به‌لووچستان و عه‌ڕه‌بی ئه‌هواز باشتر ده‌بوو؟ حیزبه کوردیه‌کان له حیزبی توده و فیدایی و موجاهید و ... زیاتر ڕێزیان لی ده‌گیرا؟ مامۆستا شێخ عیزالدین له تاڵه‌قانی و مونته‌زه‌ری به حورمه‌تتر ده‌بوو؟ ئه‌ی داریوشی فروهه‌ر بۆ سه‌ری تێدا چوو؟ خۆ ئه‌وانه‌ش خه‌تای بزووتنه‌وه‌ی کوردستان نه‌بوون؟ ئه‌وان کێ کڵاوی له سه‌ر نان؟ خۆ ئه‌مرۆ نه‌ک هه‌ر کورد، به‌ڵکو هه‌موو دنیا ده‌زانێت که کۆماری ئیسلامی ڕژێمێکی سه‌ره‌ڕۆ و خوێنڕێژ و پاوانخوازه و هه‌موو بیر و ده‌نگێکی جیاواز سه‌رکوت ده‌کات و پاکانه بۆ کردنی، فارس گوته‌نی " آب در هاون کوبیدن است".\nئێوه فه‌رموده‌نی ئه‌وه 15 ساڵه حیزبه کوردیه‌کان هیچ کاردانه‌وه‌یه‌کیان له سه‌ر کوردستان نه‌ماوه و ده‌وڵه‌تی " سازندگی" و " ئیسلاحات " یش له سه‌ر کار بوون، کوا چیان کرد بۆ کوردستان؟ ڕێژه‌ی ئیعدامه سیاسیه‌کان که‌م بۆوه؟ زه‌ویه مین ڕێژکراوه‌کان پاک کرانه‌وه؟ ژماره‌ی مۆڵگه سه‌ربازیه‌کان که‌م بۆوه؟ برسی و ڕه‌ش و ڕووته‌کانی پۆشته کران؟ ڕێگا و بان و خاوێنی و پیشه‌سازی و که‌ره‌سه‌ی کشت و کاڵ یان هێنا..... ؟\nسیاسه‌تی تواندنه‌وه‌ی نه‌ته‌وه‌ی کورد له نه‌ته‌وه‌ی باڵاده‌ست دا به سه‌دان ساڵه له لایه‌ن داگیرکه‌رانه‌وه ڕه‌چاو کراوه و له هه‌موو بواره‌کان دا ئاکامێکی وه‌ک یه‌کی هه‌بوه، کورد هه‌ر ماوه و هه‌ر سووره له سه‌ر مافه‌کانی. ده‌وڵه‌تی تورک 70 ساڵ حاشای له بوونی کورد کرد و ئاکامه‌که‌ی دیت. عه‌ڕه‌بی فاشیستی سووریه هێشتاش کورده‌کان به زیندوو دانانیت و ناسنامه‌یان بۆ ده‌رناکات، ڕاپه‌ڕینی قامیشلوو ئاکامه‌که‌ی نیشان دا. سه‌دام حوسه‌ین ڕووی هه‌موو کورد کوژانی سپی کرده‌وه و ئێستا به ده‌ستی دادوه‌رێکی کورد دادگایی ده‌کرێت و ئێرانیش خۆتان باشتر ده‌زانن و دواڕۆژه‌که‌ی بۆ هه‌موو که‌س ڕوونه، ئێوه نه‌بێت.\nنه‌وه‌ی نوێی کوردستان له چاو باب و باپیرانی له به‌رزترین ئاستی وشیاری نه‌ته‌وه‌یی دایه و دنیای له کێشه‌ی خۆی تێگه‌یاندوه و داگیرکه‌رانیش ته‌ریک ماونه‌ته‌وه، هه‌ر بۆیه ئه‌م سیاسه‌ته فاشیستیانه ئه‌مڕۆ نه‌ک سه‌رکه‌وتوو نابن، به‌ڵکو هه‌ر به نه‌زۆکی ده‌میننه‌وه. ئه‌و هێزانه‌ی له ڕابردوو دا نه‌یانتوانی جووڵانه‌وه‌ی کوردستان به لاڕێ به‌رن، چۆنه ئێستا بیر له به لاڕێ بردنی ده‌که‌نه‌وه؟ ئێستا که کورد له هه‌موو کات زیاتر هه‌ست به یه‌کگرتوویی نه‌ته‌وه‌یی ده‌کات.\nسه‌رده‌م گۆڕاوه و گۆڕانه‌که‌ش زۆر به توندی له دژی داگیرکه‌رانی کوردستانه و هه‌ر بۆیه‌شه ئاوا که‌وتوونه‌ته په‌له‌قاژه و له هه‌وڵی هێورکردنه‌وه‌ی جه‌ماوه‌ری ڕاپه‌ڕیوی کوردستان دان و ده‌یانه‌وێ به‌م ورده باسانه سه‌رقاڵیان بکه‌ن و به" ته‌شیه‌که‌ی" جاران بیڕێسنه‌وه، به‌ڵام کورد گوته‌نی " به سه‌ری کاکی " باوی ئه‌م شتانه نه‌ماوه. ئێستا به شایی کوردێک له سلێمانی و هه‌ولێر، لاوانی مه‌هاباد و کرماشان شایی ده‌گێڕن و له گه‌ڵ هاواری کوردێکی ئامێد و وان، خه‌ڵکی سنه و ورمێ ده‌زیڕێنن و هاوکات له گه‌ڵ لاوانی قامیشلوو، کوردان هه‌موو دنیا ده‌هه‌ژێنن.کورد ئه‌وه‌نده له گۆڕه‌پانی سیاسه‌ت دا یاری پێکراوه که ئێستا بۆته یاریزانێکی لێهاتوو و به که‌ڵک وه‌رگرتن له زانستی سه‌رده‌م و ڕێبازی شه‌هیدان به شه‌قی زه‌مانه، مافی خۆی له داگیرکه‌ران ده‌ستێنێ.\nposted by Esmail at 3:11:00 p.m.\n" کچی به‌یان "\nئێمه‌ی بلاگنووسانی کورد، وه‌ک نیشانه‌ی هاوده‌نگی ...


پێنجەم هەفتەی پرۆژەی دابینکردنی ئاو بۆ گوندەکان تێدەپەڕێت\nپێنجەم هەفتەی پرۆژەی دابینکردنی ئاو بۆ گوندەکان تێدەپەڕێت\nپێنج شەممە, 21 کانونی یەکەم 2017 10:19\nژمارەى بینین: 2210\nدەزگای خێرخوازیی بارزانی و رێکخراوی GIZی ئەڵمانی پرۆژەی دابینکردنی ئاوی خواردنەوە بۆ پێنج گوندی سنوری چۆمان بەڕێوەدەبەن و لە پرۆژەکەدا زیاتر لە ٢١٠٠ کەس راستەوخۆ و ناراستەوخۆ سودمەند دەبن.\nبۆ ئەمساڵ دەزگای خێڕخوازیی بارزانی و GIZی ئەڵمانی دوو پرۆژەی گرنگ لە هەولێر و دهۆک پێكەوە جێبەجێ دەکەن، لەم دوو پرۆژەیەدا هەلیکار بۆ ٣٨٤ کەس دابین کراوە.\nپرۆژەی دەزگای خێرخوازیی بارزانی و GIZ لە هەولێر بریتییە لە دابینکردنی ئاوی خواردنەوە بۆ پێنج گوندی سنوری قەزای چۆمان کە ئەویش گوندەکانی (براغ، کەورەبەن، بیوکی گەورە، ئامۆکان و جاوەکە) دەگرێتەوە.\nئەم پرۆژەیە بۆ ماوەی ٦٠ رۆژ بەردەوام دەبێت و تیایدا لە سەرچاوەیەکی ئاوی خواردنەوەوە لە رێگای بۆری ئاو بۆ گوندەکان رادەکێشرێت، جێگای ئاماژەیە دانیشتوانی ئەو گوندانە بەهۆی گرفتی بێ ئاوییەوە ناچارن لە رێگای تانکییەوە ئاو بۆ ماڵەکانیان و کێڵگە کشتوکاڵییەکانیان دابین بکەن، بەڵام لە رێگەی ئەم پرۆژەیەوە کێشەی بێ ئاوی ئەو گوندانە چارەسەر دەبێت. ئەم پرۆژەیە بێجگە لەوەی ئاوی خاوێن بۆ گوندەکان دابین دەکات، هەلیکاریشە بۆ ٢٦٦ کەس کە لەو پرۆژەیەدا کار دەکەن. کۆی گشتی سودمەند بووان لەم پرۆژەیە لە پارێزگای هەولێر زیاتر لە ٢١٠٠ کەسە.\nلە پارێزگای دهۆک دەزگای خێرخوازیی بارزانی و GIZی ئەڵمانی پرۆژەی خاوێن کردنەوەی مەزراکان بەڕێوەدەبەن، ساڵانە بەهۆی بارینی باران و گیرانی مەزراکانەوە بە هەزاران کەسی دانیشتوانی گەڕەکەکانی شێلێ و مالیای دهۆک تووشی کێشەی لافا و گیرانی مەزراکان دەبنەوە.\nپێنجەم هەفتە لە دەستپێکی پرۆژەکە تێدەپەڕێت، تیایدا ١١٨ کەس هەلیکارییان بۆ دابین کراوە و رۆژانە مەزراکانی دووگەڕەکەی شێلێ و مالیای دهۆک خاوێن دەکەنەوە، پێشبینی دەکرێت لەم پرۆژەیەدا زیاتر لە ٢٠٠٠ کەس سودمەند ببن.


ئەمڕۆ 31 ساڵ بەسەر كۆڕەوە ملیۆنییەكەی گەلی كوردستان تێپەڕ دەبێت – Esta News\nئەمڕۆ 31 ساڵ بەسەر كۆڕەوە ملیۆنییەكەی گەلی كوردستان تێپەڕ دەبێت\nدوای سەركەوتنی ڕاپەرینی بەهاری 1991 و ئازادكردنی سەرجەم ناوچەكانی هەرێمی كوردستان، بۆ كۆنترۆڵكردنەوەی ناوچە ئازادكراوەكان، ڕژێمی رووخاو هێزێكی زۆری كۆكردەوە و ڕووی لە كوردستان كرد و بەو هۆیەوە هەزاران هاووڵاتی ماڵ و حاڵیان جێهێشت و بەرەو سنوورەكانی ئێران و توركیا كۆچیان كرد، ئەم كۆچە بە كۆڕەوە ملیۆنییەكەی ساڵی 1991 ناسرا كە ڕەتكردنەوەی بەكۆمەڵی ژێردەستەیی بوو.\nگەلی كورد دوای ئەوەی ڕاپەرینی كردو توانی رژێمی ڕووخاو لە كوردستان وەدەربنێت، بەڵام ڕاپەرین و سەركەوتنەكە زۆری نەخایاند و هاوسەنگی هێز گۆڕاو كوردیش دەربەدەر بوو، كۆڕەو كۆڕەوێكی گشتی بوو هەموو كوردستانی گرتەوە، كاتی گەڕانەوەی زۆر دیار نییە، زیاتر دەكەوێتە دوای دەرچوونی بڕیاری 688ی ئەنجوومەنی ئاسایش، هاووڵاتیان لە كۆڕەوەكەدا بۆ ئەودیو سنوور رۆیشتن، رێژەیەك بۆ ئێران و ڕێژەیەكیش بۆ وڵاتی توركیا.\nدوای دەرچوونی بڕیاری 688 و دیاریكردنی هێڵی 36 ، بڕیارەكە كەوتە قۆناغی جێبەجێكردن و هاووڵاتیان دەستیان كرد بە گەڕانەوە .\nلە كاتی كۆڕەوەكەدا هەموو كوردان لە ئەوروپا و رۆژئاوا هاتنە دەنگ و كێشە لاوەكیەكانیان خستە ئەولاوە، چونكە نیشتیمان ئاگری تێبەربوو، كوردی كرد بە یەك، هەروەها نابێت جوامێری خاتو دانیاڵ میتران لە یاد بكەین كە فرانسۆ میترانی سەرۆكی ئەو كاتەی فەرەنسای ناچار كرد ئەم پرسەی كورد بەرێتە ئەنجوومەنی ئاسایشی نێودەوڵەتی.\nهەروەها جێمیس بیكەر راوێژكاری بۆشی باوك ئەویش ڕۆڵێكی گرنگی بینی ، ئەوەبوو بە هەوڵی ئەوان هێڵی 36 دیاری كراو و بریاری 688 یان دەركرد، بۆیە ئەو بریارە توانی جینۆسایدی كورد ڕابگرێت و دەوڵەتان یەكیان گرت لەسەر ئەم پرسەو پێیان وابوو جینۆسایدی گەلێك دەبێتە شەرمێك بۆ مرۆڤایەتی لە سەدەی بیستەمدا.


ئاژانسی ده نگو باسی کوردستان: تیمێـکی نه‌ته‌وه یه‌کگرتووه‌کان سه‌ردانی که‌مپـی ئه‌شـره‌فی موجاهیدی خه‌لق ده‌کات\nتیمێـکی نه‌ته‌وه یه‌کگرتووه‌کان سه‌ردانی که‌مپـی ئه‌شـره‌فی موجاهیدی خه‌لق ده‌کات\nچەند رۆژ پێش لە سەر داوایی رژێمی ئیران دەولەتی عێراق هێرەشی کردە سەر دانێشتووانی کەمپی ئەشرەف کە تێدا ئەندامانی ریکخراوەیی موجاهیدینی خەلقی ئیران تێدا دەژێن و نێزێکی ٥٢ نەفرەیان لە ئەندامانی ریکخراوەیی موجاهیدینی خەلقی ئیرانیان کوشت کە لە ئەو کەمپەدا دەژێن رژێمی ئیران برپرسایەتی کوشتاری ئەندامانی ریکخراوەیی موجاهیدینی خەلقی ئیرانی بە ئەستوو گرت و رایگەیاندوە کە ئەو کوشتاری بە کارەێکی باش لە قەلم داوە کە ئەندامانی ریکخراوەی نیاری رژیمی ئیران کۆژاروەن بە دەستی بەکریگێراوانی رژیمی ئیران لە عێراق.\nکاربه‌ده‌سـتێـکی نه‌ته‌وه یه‌کگرتووه‌کان ده‌ڵێت تیمێـکیان سه‌ردانی که‌مپـی ئه‌شره‌فی ڕێـکخراوی موجاهیدی خه‌لقی ئۆپـۆزسیۆنی ئێران له عێراق ده‌کات که له ڕۆژی یه‌کشه‌ممه که‌وته به‌ر هێرشێـک و له ئاکامدا ژماره‌یه‌ک له ئه‌ندامانی ڕێـکخراوه‌که کوژران.\nخانم ئیلیانا نه‌بعه گوته‌بێژی نه‌ته‌وه یه‌کگرتووه‌کان گوتی تیمه‌که ئه‌مڕۆ دووشه‌ممه گه‌یشته که‌مپه‌که و چاوه‌ڕوان‌ده‌کرێت هه‌ر ئه‌مڕۆش بگه‌ڕێته‌وه.\nگوتیشی تیمه‌که هه‌وڵ ده‌دات ڕاستیـیه‌کان بزانێت له کاتێـکدا موجاهیدی خه‌لق هێزه‌کانی حکومه‌تی عێراق به هێرشه‌که تاوانبارده‌که‌ن و ده‌ڵێن 52 که‌سیان لێ‌کوشتوون.\nکاربه‌ده‌سـتانی عێراقیش نکوڵی ده‌که‌ن هێزه‌کانیان هێرشه‌که‌یان ئه‌نجام دابێت و ده‌ڵێن ژماره‌ی کوژراوانیش له‌وه که‌متره که موجاهیدی خه‌لق ڕایگه‌یاندووه.\nعه‌لی ئه‌لموسه‌ویی ڕاوێژکاری میدیای نوری مالیکی سه‌رۆک وه‌زیری عێراق ڕایگه‌یاند که‌وا به فه‌رمانی سه‌رۆک وه‌زیر لێژنه‌یه‌ک لێـکۆڵینه‌وه له‌سه‌ر ڕووداوه‌که ده‌کات.\nئه‌مه‌ریکا به توندی هێرشه‌که‌ی سه‌رزه‌نشتکرد و سه‌ره‌خۆشی له که‌سوکاری قوربانیـیه‌کان کرد.\nوه‌زاره‌تی ده‌ره‌وه‌ی ئه‌مه‌ریکا هه‌ر دوێنی یه‌کشه‌ممه له به‌یانـنامه‌یه‌کدا ئه‌مه‌ی ڕاگه‌یاند و داوای له شـاندی نه‌ته‌وه یه‌کگرتووه‌کان له عێراق کرد هه‌وڵ بۆ لێـکۆڵینه‌وه له ڕووداوه‌که بدات و حکومه‌تی عێراقیش به ته‌واوی پشـتیوانی له‌و هه‌وڵه بکات. پاشان داوای له ده‌سه‌ڵاتدارانی عێراق کرد چاره‌سه‌ری پـزیشکی پـێشـکه‌ش به برینداره‌کان بکه‌ن و ڕێوشوێنی پـێویست بگرنه‌به‌ر بۆ دابینکردنی ئاسایش بۆ دانیشـتوانی که‌مپه‌که.\nکه‌مپـی ئه‌شره‌ف که ده‌که‌وێته پارێزگای دیاله، له سه‌رده‌می سه‌دام حسێنه‌وه له کاتێ شه‌ڕی عێراق – ئێران دامه‌زرا و له ئێسـتادا نزیکه‌ی 100 ئه‌ندامی موجاهیدی خه‌لقی لێ‌ماوه.\nله لایه‌ن ئاژانسی ده نگو باسی کوردستان ajansknews kl. ۶/۱۲/۱۳۹۲ ۰۸:۰۳:۰۰ بعدازظهر


Hi بێژەکردن: چۆن Hi بە ئینگلیزی, ئەڵمانی, تورکی, هوڵەندی, پۆرتووگالی, کاتالانی, دانمارکی, ئیسپانی, Algerian Arabic, سواتی, ڤیەتنامی, ژاپۆنی, ئیسپرانتۆ, لاتینی, کۆرنیش, باسکی, کۆری, ویڵزی, ئامهاریک بێژە بکەن\nچۆن گۆ دەکرێ Hi\nبیستراوە: 379K جار\nHi بێژە کردن بە ئینگلیزی [en]\nHi گۆکردنی بێژە کردن لەلایەن anakat (مێ لە ویلایەتە یەکگرتووەکانی ئەمریکا)\nHi گۆکردنی بێژە کردن لەلایەن mightymouse (نێر لە ویلایەتە یەکگرتووەکانی ئەمریکا)\nHi گۆکردنی بێژە کردن لەلایەن JessicaMS (مێ لە ویلایەتە یەکگرتووەکانی ئەمریکا)\nHi گۆکردنی بێژە کردن لەلایەن bex78 (مێ لە ویلایەتە یەکگرتووەکانی ئەمریکا)\nHi گۆکردنی بێژە کردن لەلایەن yadny (نێر لە ئوسترالیا)\nHi گۆکردنی بێژە کردن لەلایەن chicaleek (مێ لە سۆماڵیا)\nHi گۆکردنی بێژە کردن لەلایەن Mantis (نێر لە بەریتانیا)\nHi گۆکردنی بێژە کردن لەلایەن RachelAngelo (مێ لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ئینگلیزی\nهاوبەشکردنی بێژەی Hi بە ئینگلیزی:\nHi نموونە لە دەستەوشەیەک\nHi there. It's great to see you again! گۆکردنی بێژە کردن لەلایەن indysop (مێ لە ویلایەتە یەکگرتووەکانی ئەمریکا)\nHi! How are you? گۆکردنی بێژە کردن لەلایەن pxrmanentjetlag (مێ لە ویلایەتە یەکگرتووەکانی ئەمریکا)\nHi! How are you? گۆکردنی بێژە کردن لەلایەن clovischaves (نێر لە ئیسپانیا)\nHi! How are you? گۆکردنی بێژە کردن لەلایەن indysop (مێ لە ویلایەتە یەکگرتووەکانی ئەمریکا)\nHi بێژە کردن بە ئەڵمانی [de]\nHi گۆکردنی بێژە کردن لەلایەن Vortarulo (نێر لە ئەڵمانیا)\nHi گۆکردنی بێژە کردن لەلایەن Desideria (مێ لە ئەڵمانیا)\nHi گۆکردنی بێژە کردن لەلایەن Makkusu (نێر لە ئەڵمانیا)\nHi گۆکردنی بێژە کردن لەلایەن Thonatas (نێر لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ئەڵمانی\nهاوبەشکردنی بێژەی Hi بە ئەڵمانی:\nSichert den Wall, Männer! - Hi hi. گۆکردنی بێژە کردن لەلایەن frikoe (نێر لە ئەڵمانیا)\nHi بێژە کردن بە تورکی [tr]\nHi گۆکردنی بێژە کردن لەلایەن veyisyegin (نێر لە تورکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە تورکی\nهاوبەشکردنی بێژەی Hi بە تورکی:\nHi بێژە کردن بە هوڵەندی [nl]\nHi گۆکردنی بێژە کردن لەلایەن ilgrauls (نێر لە بەلژیکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە هوڵەندی\nهاوبەشکردنی بێژەی Hi بە هوڵەندی:\nHi بێژە کردن بە پۆرتووگالی [pt]\nHi گۆکردنی بێژە کردن لەلایەن killopez (مێ لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە پۆرتووگالی\nهاوبەشکردنی بێژەی Hi بە پۆرتووگالی:\nHi بێژە کردن بە کاتالانی [ca]\nHi گۆکردنی بێژە کردن لەلایەن jpgine (نێر لە ئەندۆرا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە کاتالانی\nهاوبەشکردنی بێژەی Hi بە کاتالانی:\nHi بێژە کردن بە دانمارکی [da]\nHi گۆکردنی بێژە کردن لەلایەن CMunk (نێر لە دانمارک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە دانمارکی\nهاوبەشکردنی بێژەی Hi بە دانمارکی:\nHi بێژە کردن بە ئیسپانی [es]\nHi گۆکردنی بێژە کردن لەلایەن ConchitaCastillo (مێ لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ئیسپانی\nهاوبەشکردنی بێژەی Hi بە ئیسپانی:\nHi بێژە کردن بە Algerian Arabic [arq]\nHi گۆکردنی بێژە کردن لەلایەن Mous31 (نێر لە جەزائیر)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە Algerian Arabic\nهاوبەشکردنی بێژەی Hi بە Algerian Arabic:\nHi بێژە کردن بە سواتی [ss]\nHi گۆکردنی بێژە کردن لەلایەن bbandar81 (نێر لە عەرەبستانی سەعوودی)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە سواتی\nهاوبەشکردنی بێژەی Hi بە سواتی:\nHi بێژە کردن بە ڤیەتنامی [vi]\nHi گۆکردنی بێژە کردن لەلایەن lonngoc (نێر لە ڤیەتنام)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ڤیەتنامی\nهاوبەشکردنی بێژەی Hi بە ڤیەتنامی:\nHi بێژە کردن بە ژاپۆنی [ja]\nHi گۆکردنی بێژە کردن لەلایەن skent (نێر لە ژاپۆن)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ژاپۆنی\nهاوبەشکردنی بێژەی Hi بە ژاپۆنی:\nHi بێژە کردن بە ئیسپرانتۆ [eo]\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ئیسپرانتۆ\nهاوبەشکردنی بێژەی Hi بە ئیسپرانتۆ:\nHi بێژە کردن بە لاتینی [la]\nHi گۆکردنی بێژە کردن لەلایەن gmaranca (نێر لە ئەرژەنتین)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە لاتینی\nهاوبەشکردنی بێژەی Hi بە لاتینی:\nHi بێژە کردن بە کۆرنیش [kw]\nHi گۆکردنی بێژە کردن لەلایەن jowan (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە کۆرنیش\nهاوبەشکردنی بێژەی Hi بە کۆرنیش:\nHi بێژە کردن بە باسکی [eu]\nHi گۆکردنی بێژە کردن لەلایەن بەکارهێنەری ئاسایی فۆرڤۆ\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە باسکی\nهاوبەشکردنی بێژەی Hi بە باسکی:\nHi بێژە کردن بە کۆری [ko]\nHi گۆکردنی بێژە کردن لەلایەن evolaska (نێر لە کۆماری کۆریا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە کۆری\nهاوبەشکردنی بێژەی Hi بە کۆری:\nHi بێژە کردن بە ویڵزی [cy]\nHi گۆکردنی بێژە کردن لەلایەن IsaacAGC (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ویڵزی\nهاوبەشکردنی بێژەی Hi بە ویڵزی:\n(mae hi) ar bwys neuadd y dref گۆکردنی بێژە کردن لەلایەن jakieg (نێر لە بەریتانیا)\nFaint o'r gloch yw hi? گۆکردنی بێژە کردن لەلایەن Emmzi (مێ لە بەریتانیا)\nHi بێژە کردن بە ئامهاریک [am]\nHi گۆکردنی بێژە کردن لەلایەن esileyas (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی Hi بە ئامهاریک\nهاوبەشکردنی بێژەی Hi بە ئامهاریک:\nHi بێژە نەکراون لە:\nHi تۆمارکردنی گۆکردنی Hi [br] دەزانن چۆن "Hi" بێژە بکەن؟\nHi تۆمارکردنی گۆکردنی Hi [ss] دەزانن چۆن "Hi" بێژە بکەن؟\nHi تۆمارکردنی گۆکردنی Hi [trv] دەزانن چۆن "Hi" بێژە بکەن؟\nداخوازی بێژە کردنی نوێ بێژە کردن بە: Algerian Arabic ئامهاریک ئەڵمانی ئیسپانی ئیسپرانتۆ ئینگلیزی باسکی برەتۆنی پۆرتووگالی تورکی دانمارکی ژاپۆنی سواتی سیدیغ ڤیەتنامی کاتالانی کۆرنیش کۆری لاتینی هوڵەندی ویڵزی


کوردپرێس :: Kurdpress News Aganecy - کۆمیتەی هاوبەشی دەوڵەتی سووریا و بەرهەڵستکاران بۆ تۆمارکردنی یاسای بنەڕەتی پێکبێت\nبە پێی هەواڵی کوردپرێس بە گێرانەوە لە سپۆتنیک، ڕووسیا پێشنیاری دا کە دەوڵەتی سووریا و بەرهەڵستکارانی سووری کۆمیتەگەلێکی هاوبەش بۆ تۆمارکردنی یاسای بنەڕەتیی سووریا پێکبێنن. ئێران و تورکیا پشتیوانیان لە پێشنیارەکەی ڕووسیا کردووە.\nسێرگەی ڕۆدۆسکۆی، سەرۆکی ئیدارەی گشتیی ئۆپەراسیۆنی ئەرکانی سوپای ڕووسیا لە کۆنفڕانسێکی رۆژنامەوانیدا وێرای ڕاگەیاندنی ئەم بابەتە، وتیشی: لە کۆبوونەوەی کارناسانی سەربازیی ڕووسیا، تورکیا و ئێران پێشنیار درا کە ئەم کۆمیتانە بۆ گفتوگۆ سەبارەت بە مژارە هاوپەیوەندەکان بە تۆمارکردنی یاسای بنەڕەتیی سووریا لە ئاستانەدا پێکبێن.\nسەرۆکی ئیدارەی گشتیی ئۆپەراسیۆنی ئەرکانی سوپای ڕووسیا جەختی لەوەش کردەوە: "بڕیارە بە پێێ ئەم گفتوگۆ و لێدوانانە، کۆمیسیۆنی یاسای بنەڕەتی بۆ کۆتایی هێنان بە کاری تۆمارکردنی یاسای بنەڕەتیی سووریا و دیاری کردنی میکانیزمی پەسندکرانی دابمەزرێت".\nکۆدی بابه‌ت: 68780 | به‌روار: ۱۳۹۵/۱۱/۲۰ | کاتژمێر: 0 : 34


کوردیپێدیا - قوباد تاڵەبانی بەبۆنەی کۆچی دوایی مونیرە فەرەج، پرسەنامەیەک ئاڕاستەی فاروق مەلا مستەفا دەکات\n📝 قوباد تاڵەبانی بەبۆنەی کۆچی دوایی مونیرە فەرەج، پرسەنامەیەک ئاڕاستەی فاروق مەلا مستەفا دەکات | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nقوباد تاڵەبانی بەبۆنەی کۆچی دوایی مونیرە فەرەج، پرسەنامەیەک ئاڕاستەی فاروق مەلا مستەفا دەکات\nبرای بەڕێزم کاک فاروق مەلا مستەفافاروق مەلا مستەفا\nبە‌داخ و پەژارەیەکی زۆرەوە هەواڵی کۆچی دوایی خوشکی بەڕێزتان خاتوو (مونیرە فەرەجمونیرە فەرەج)مان بیست، بەم بۆنە خەمناکەوە پرسە و سەرەخۆشی خۆمان ئاڕاستەی کەسوکارو بنەماڵە تێکۆشەرەکەتان دەکەین و هاوبەشی خەم و پەژارەتانین.\nخوالێخۆشبوو خاتوو (مونیرە) لەبنەماڵەیەکی دیار وتێکۆشەری شاری سلێمانیسلێمانیە، درێغییان نەکردوە بەقوربانیدان لەپێناو بەدی هێنانی مافە رەواکانی میللەتەکەمان، و لەرووی بونیاتنان بۆ بەرەوپێشبردنی ئابوری کوردستان و خزمەتکردنی هاوڵاتیانیشەوە، رۆڵێکی بەرچاویان هەبووە، ئەمەش جێی تەقدیرێکی زۆرە.\nلەپەروەردگاری مەزنمان داوایە گیانی خاتوو (مونیرە) بە بەهەشتی بەرین شاد بکات، سەبوری و دڵنەواییش بەخانەوادەو خزمان و دۆستانی ببەخشێت، و ئومێدەوارین ئەمە دواناخۆشیتان بێت.\n📅 رۆژی دەرچوون: 13-08-2018\n➕ ئەم بابەتە لەلایەن: (هاوڕێ باخەوان)ەوە لە: Aug 13 2018 11:16AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Aug 13 2018 8:01PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 13 2018 8:01PM باشترکراوە\n👁 ئەم بابەتە 818 جار بینراوە\n1. 👁 13-08-2018\n2. 👁 مونیرە فەرەج


هاونیشتمانییەک لە زیندانی سنە لە سێدارە درا – چاونیوز\nهاونیشتمانییەک لە زیندانی سنە لە سێدارە درا\nچاونیوز: ئەمڕۆ پێنجشەممە ٩ی گەلاوێژی ١٣٩٩، حوکمی ئێعدامی هاونیشتمانییەکی کورد بە تۆمەتی “کوشتن”، لە زیندانی ناوەندیی ئەو شارە جێبەجێ کرا.\nبەپێێ هەواڵی گەیشتوو بە چاونیوز، ئەو کەسە ناوی “مورتەزا پیرخزری” تەمەن ٤٢ ساڵ خەڵکی شاری سنە باس کراوە.\nبە وتەی سەرچاوەیەکی ئاگادار، ڕۆژی دووشەممە ٦ی گەلاوێژ، جێبەجێ کردنی حوکمی ئێعدامی ئەو هاووڵاتییە بە دانی ٤٥ ڕۆژ موڵەت لە هەمبەر دانی ٢ میلیارد تمەن دیە دواکەوت، بەڵام بەرپرسانی زیندان لە ناکاو ئەو حوکمەیان جێبەجێ کردووە.\nئەو زیندانییە بە تۆمەتی “کوشتن”، ڕۆژی شەممە ٤ی گەلاوێژ، لەگەڵ زیندانییەکی دیکە بە ناوی “سەعید محەممەدی‌فەر” خەڵکی شاری کرماشان، بۆ ژووری تاکەکەسی زیندانی سنە، گوێزرابوونەوە.\nمورتزا پیرخزری، دوو ساڵ پێش بە تۆمەتی “کوشتنی بە ئەنقەست” دەسبەسەر و لە لایەن دەزگای قەزاییەوە، بە قیساس مەحکووم کرابوو.\nمورتەزا، پیر، خزری، سنە، سێدارە، کوشتن، چاونیوز\t2020-07-30\nتاگەکانی بابەتمورتەزا، پیر، خزری، سنە، سێدارە، کوشتن، چاونیوز


سەرچاوەیەکی خۆجێی لە نزیک شاری ڕەققەی سوریا دەڵێت وتووێژەکانی بەڕێوەدەچوون بۆ هێنانە دەرەوەی خەڵکی سیڤیل لە ناوچەکانی شەڕی شاری ڕەققە ڕاگیران، ئەمەش پاش ئەوەی ڕەتکرایەوە چەکدارانی داعش بە سەلامەتی لە ناوچەکە بگوێزرێنەوە.\nئاژانسی دەنگ‌وباسی فڕانس پـرێس ئەمڕۆ هەینی ڕایگەیاند، سەرچاوەکە بۆی ئاشکراکردوون وتووێژەکان بە تەواوی ڕاگیراون، بەهۆی ڕەتکردنەوەی پێشنیاری دەرچوونی چەکدارانی داعش لە شارەکە بەبێ سزادانیان.\nپـێشتر جەنەڕاڵی ئەمەریکایی جێم گلین نوێنەری هاوپەیمانێتی نێودەوڵەتی گوتی ناکرێت ڕێگە بە چەکدارانی داعش بدرێت بەخۆیان و چەکەکانیانەوە لە ڕەققە ببرێنە دەرێ، چونکە بەم کارە کێشەکە بۆ ناوچەیەکی دیکەی سوریا دەگوێزرێننەوە.\nئەنجومەنی سیڤیلی ڕەققە کە نوێنەرانی خێڵەکانی شارەکەی تێدایە، لە ماوەی چەند ڕۆژی ڕابردوو هەوڵیان دا لە ڕێگەی وتووێژەوە ڕێگەیەک بدۆزنەوە بۆ دەربازکردنی ئەو خەڵکە سیڤیلەی شارەکەیان کە لە لایەن داعشەوە وەک قەڵغانی مرۆییان لێکراوە.\nسەرچاوەکە گوتویەتی ئەوانەی نێوندگیریەکەیان کردبوو لە ناو شاری ڕەققەن و ئەو کەسایەتیـیە خێڵەکیـیەشی لە نێویاندایە لەبەر سەلامەتی ناوی ئاشکرانەکراوە.\nبەپـێی کۆمەڵەی سوریا بۆ چاودێری مافەکانی مرۆڤ، بیرۆکەی ئازادکردنی خەڵکە سیڤیلەکە وەهابووە ئەو چەکدارانەی داعش کە لە چەند گەڕەکێکی شاری ڕەققە ماونەتەوە بگوێزرینەوە بۆ ناوچە گوندیـیەکانی دێرزور و بەوەش شەڕی ناوشارەکە کۆتایی پـێبێت و خەڵکی ڕزگاریان ببێت.\nهەتا ئێستا هیچ ڕاگەیاندنێکی فەرمی لەلایەن ئەنجومەنی سیڤیلی ڕەققەوە لەم بارەیەوە ڕانەگەیەندراوە.\nعەلی شیر فەرماندە لە هێزەکانی سوریای دیموکرات دوێنێ پـێنجشەممە بە فڕانس پـرێسی گوتووە لەو ڕۆژانەی پـێشوو 15 چەکداری داعش بەخۆیانەوە خێزانەکانیانەوە کە نزیکەی 100 کەس دەبوون خۆیان ڕادەستی هێزەکانیان کردووە.\nهاوپەیمانێتی نێودەوڵەتی دەڵێت مەزەندەدەکرێت نزیکەی 4 هەزار کەسی سیڤیل و 300 بۆ 400 چەکداری داعش لە شاری ڕەققە مابنەوە.\nلە ماوەی چەند ڕۆژی ڕابردوو شەڕەکان لە شاری ڕەققە نیمچە ڕاگرتنێکی پـێوە دیاربوو، بەڵام وا بە توندی دەسـتیپـێکردووەتەوە.


باڵیۆزی ئەمریکا لەعێراق ھوشداری دەدات لەبوونی مەترسی لەسەر قەوارەی ھەرێمی کوردستان\n54024 جار خوێندراوەتەوە\nماتیۆ تۆلەر لەگفتوگۆیەکدا کە ئێن ئاڕتی تێیدا بەشداربووە رایگەیاند، لەگەڵ ئەو بیڕوڕایە هاوڕایە کە دەڵێت مەترسی لەسەر قەوارەی هەرێم هەیە و هاوتایە لەگەڵ قسەکانی ساڵی رابردووی جێنین پلاسخارت کە باسی لە بوونی مەترسی لەسەر قەوارەی هەرێم کرد و هۆشداریدا لەوەی پێویستە پارتەکانی هەرێمی کوردستان بە گفتوگۆ چارەسەری کێشەکانیان لەگەڵ بەغدا بکەن.\nماتیۆ تۆلەر باڵیۆزی ئەمریکا لە عێراق لە دیدارێکدا کە لەگەڵ بەشێک لە میدیاکان کە ئێن ئاڕ تی تێیدا بەشداربوو رایگەیاند، پەیوەندییەکانی هەولێر و بەغدا هەندێک جار ئارام بووە و هەندێک جاریش خراپ بووە و باسی لەوەشکرد، بەشێک لە وڵاتانی دیکە و چەند فاکتەرێکی دیکەی دەرەکی کاریگەرییان هەبووە لە سەر پەیوەندییەکانی هەرێم و بەغدا.\nلەبارەی هەڵبژاردنەکانی هەرێمەوە وتی، "هەڵبژاردنی هەرێم بۆ ئەمریکییەکان پرسێکی گرنگە و هیوادارین هەڵبژاردنەکان لەکاتی خۆیدا بەڕێوە بچێت و لایەنەکان کۆکبن لەسەر بەڕێوەچوونی هەڵبژاردن و رێزگرتنی لە دەنگی هاوڵاتیانی هەرێمی کوردستان."\nلەبارەی کێشە نەوتییەکانی نێوان هەرێم و بەغداش باسی لەوەکرد، دەرکردنی یاسای نەوت و گاز گونجاوترین رێگەچارەیە بۆ چارەسەرکردنی کێشەکانی نەوت و گاز لەبارەی دابەشکردنی داهاتەکەی لەنێوان حکومەتی هەرێم و ناوەند.\nئاماژەی بەوەشکرد، لەنێو لایەنە سیاسییەکاندا هەوڵێک هەیە بۆ قۆستنەوەی ئەو هەلومەرجانەی لە ئێستادا لە عێراقدا دەگوزارێن و هۆکارەکەشی لاوازی حکومەتی کاربەڕێکەرە.\nماتیۆ تۆلەر لەبارەی ناوچە جێناکۆکەکانەوە رایگەیاند، کێشەی ئەو ناوچانە کە یەکێکە لەو کێشانەی بەهەڵپەسێردراوی ماوەتەوە لەنێوان عێراق و هەرێمی کوردستاندا، دەبوو بەپێی دەستوری عیراقی چارەسەری ریشەییان بۆ بدۆزرایەتەوە و وتیشی، "پێمانوایە پێویستە ئیرادەیەکی سیاسی هەبێت بۆ چارەسەرکردنی پرسی لەو جۆرە و پێویستە خەڵکی عیراق خۆیان لە چوارچێوەی دەستووردا ئەو کێشانە چارەسەر بکەن".\nباڵیۆزی ئەمریکا لە عێراق ئاماژەی بەوەشکرد، ئەمریکا لایەنی هیچ لایەنێک ناگرێت لە عێراق چ براوە و چ دۆراو، بناغەی کاری ئەوان بەسادەی ئەمەیە، "هەڵبژاردن گرنگە، رێزگرتن لە دەنگی خەڵک و رێزگرتن لە یاسا گرنگە."\nراشیگەیاند، ئەوان گرنگی بە چارەسەکردنی کێشەکان دەدەین بە ڕێگای مەدەنی، و وتیشی، "دڵنیاشم کەس لە عێراق بە حوکمی میلیشیا قایل نییە وەک دەرئەنجام."\nباسی لەوەشکردووە، ئەو ماوەیەی کە بەسەرچووە بۆ پێکهێنانی حکومەتی نوێی عێراق نیگەرانی کردوون، بەڵام ئەمە یەکەم جار نییە پێکهێنانی حکومەت ئەو کاتەی پێچێت لە عێراقدا و بە هیوان بەزووی حکومەت پێک بێت.


مەلابەختیار هەڤاڵانی بە هەوڵی ژەهرخواردکردنی تۆمەتبار دەکات – لڤین پرێس\nمەلابەختیار هەڤاڵانی بە هەوڵی ژەهرخواردکردنی تۆمەتبار دەکات\nمەلا بەختیار، ئەندامی ئەنجومەنی باڵای سیاسی و بەرژەوەندییەکانی یەکێتی رایگەیاند، لەسەر دەستی “هەڤاڵان ژەهرخواردکراوم، ژەهرخواردکردنیشمان لەناو یەکێتی، ئەنجامێکی فاشستیانەی چاوەڕوان کراوە.\nمەلا بەختیار لەنوسینێکدا کە لەپەیجی تایبەتی خۆی لەفەیسبوک بڵاویکردوەتەوە ئاماژەی بەوەشکردوە دەشڵێت “قەت نەدەبوو ئەنجومەنی باڵا رێبدا یەکێتی بگاتە ئەم ڕۆژگارە نالەبارە کە بەداخەوە خراپتریش بەڕێوەیە”.\nئەو دەشڵێت “25/10/2005 ترسناکترین هەوڵی تیرۆرکردنم جێ بەجێ کرا. هەفتەیەک لەمەوبەر یادی ئەم هەوڵەبوو کە من بڕستی ئەوەم نەبوو بەهۆی چارەسەرەوە بەراوردێکی تیرۆر کردنم لەسەر دەستی قاعیدەو ژەهرخواردکردنم لەسەر دەستی( هەڤاڵان!!! ) بکەم”.\n25/10/2005 ترسناکترین هەوڵی تیرۆرکردنم جێ بەجێ کرا. هەفتەیەک لەمەوبەر یادی ئەم هەوڵەبوو کە من بڕستی ئەوەم نەبوو بەهۆی چارەسەرەوە بەراوردێکی تیرۆر کردنم لەسەر دەستی قاعیدەو ژەهرخواردکردنم لەسەر دەستی( هەڤاڵان!!! ) بکەم. مێژووی تیرۆرکردنەکانم هەمیشە لە لایەن فاشتەکان و قاعیدەی ڕەشەکوژەوە، یان لەئەنجامی شەڕی ناوخۆوە بووە. ئەوانەی لەسەنگەری دوژمنایەتی یەکێتیەوە، هەوڵی تیرۆرکردنی من و هاوسەنگەرەکانیان داوم، تەنانەت سەرۆک مام جەلال و شادڕەوان نەوشیروان و سەرکردەی تریش، هەروەها لەکاتی سەرۆک وەزیراندا کاک کۆسرەت و دکتۆر بەرهەمیش هەوڵی تیرۆرکردنیان درا. ئەوکاتە دەمانزانی بۆ هەوڵی تیرۆرکردنمان دەدرێت، چونکە لەسەنگەرەکانی پێشەوەی شۆڕشگێڕێتی و دیموکراسیدا بووین (دوورلەئێستا) بەڵام دوای ئەوەی یەکێتی لەپەیامە مێژوییەکەی بەهۆی زاڵبوونی بەرژەوەندی خۆپەرستی و دەستەگەریەوە، بەهۆی دەستخستنە ناو بازاڕو بازرگانی ناشەرعیەوە، یەکێتی بەڕواڵەت ئەیویست هاوسەنگی بەدی بێنێت، بەڵام بەکردەوە لەدوای چوارەمین کۆنگرەوە ، سەنگی پێش کۆنگرەشی لەدەست دا. لەم هەڵبژاردنەی عیراقدا 300 هەزار دەنگدەر ، متمانیان لە یەکێتی سەندەوە.\nئەو شەوەی لەکونە گورگ 25/12/1977 هەوڵی کوشتنیان داین بەشایی شۆڕشگێڕانم دەزانی، ئەو ڕۆژەی دوو خۆکوژ خۆیان پیا تەقاندمەوە لە 25/5/2005 بەشانازی ڕۆشنگەریم ئەزانی. ئەو ڕۆژەی لەگەڵ شێخ جەعفەر لەدووزخورماتو (ْ 24/8/2014) کەوتینە بۆسەی داعشەکانەوە بەسەر بڵندی بەرەنگاری تاریکپەرستی و هێزی خۆکووژم ئەزانی.\nبەڵام ئێستا بچمە سەر قەبری مام جەلال بڵێم چی؟ بچمە تەنگی سەر چی بەئارام بڵێم؟ بەشیهابی شێخ نوری بڵێم\nئێوە کەم ژیان و کەڵ ژیان. بەڵام ئێمە زۆرتر ژیاین کەچی خەریکە بە (کەررری) سیاسی لە سەر هەڵوێستەکانمان لەناو ئەبرێین.\nهەرچی چۆنێک بوە بەشانازیەکانی خۆمان و شەرمەزاریەکانی بەرامبەرەکانمان ئێمە ماوین . ئەوانەی وایان ئەزانی لەدوای چوارەمین کۆنگرەوە تەواو پەراوێزیان خستبوین، تێگەیشتن یەکێتیە ڕەسەنەکان و تێکۆشەرە دێرینەکان و هەڤاڵانی دڵسۆزی یەکێتی، لەویژدانی خۆیاندا ئەو پەراوێزخستنە ڕەتئەکەنەوە و هاوکێشەکانی ناو یەکێتی ڕوو لەگۆڕانکاری بابەتی بوو، بۆیە چاریان نەما تەنها هەڵگەڕانەوە نەبێ بۆ ڕەگەزی فاشیانە. ئەویش لەناوبردنی جەستەییە. بەڵام ئەم پیلانە چ بەرامبەر بە خۆم و چ بەرامبەر هەڤاڵانی تر، لاپەڕە ڕەشەکانی ڕابردوو تاڕادەیەکی زۆر دادەخات. ئیتر هەڤاڵانی یەکێتی بەچاوی یەکێتیەکی ڕەسەن و شۆڕشگێری ڕاستەقینە و دادپەروەرێکی گەورەوە، دەڕواننە هاوکێشەکانی ناو حزبەکەیان. تەنانەت ئەوانەی لەترسان و لەبرسان نەیاندەوێرا هەڵوێست دەرببڕن، لەمەودوا لەبەر پەرۆشی بۆ یەکێتی، ئیتر بێ هەڵوێست نابن و لێناگەڕێن یەکێتیەکەی مام جەلال و کاروانی شەهیدان و تێکۆشەرانی کۆڵنەدەر لەمە زیاتر هەڵبدێرێ.\nهەڵیشنادێرێ.. قەت هەڵنادێرێ.\nیەکگرتوو هەڵوێستی سەبارەت بە دانیشتنەکانی سەرۆكایەتی هەرێم ڕاگەیاند


دوێنێ وتارێكی كاك شوان محه‌مه‌دی نووسه‌ر وخاوه‌نی (سپی میدیا) و ئه‌مڕۆش وتارێكی كاك سه‌ردار عه‌زیزم له ( شارپرێس )دا خوێنده‌وه, ئه‌م چه‌ند دێڕه‌م بۆ ئه‌وه نیه‌تا باس له‌وه بكه‌م، له‌كوێ له‌گه‌ڵ ئه‌میانم و له‌كوێش له‌گه‌ڵ ئه‌ویان نیم، چونكه‌به‌ڕه‌ش یان به‌سپی نووسینه‌كانی هیچ كه‌سێك لێك ناده‌مه‌وه‌و هه‌ڵوێستیان لێ وه‌رناگرم, به‌ڵام كه‌ئه‌م دوو نووسینه ئه‌كه‌مه بابه‌تی ئه‌م وشانه‌م، مه‌به‌ستێكی ترم هه‌یه.\nمن هه‌ر له‌سه‌ره‌تاوه، هاوڕابووبم یان نا، نووسینه‌كانی كاك سه‌ردار عه‌زیزم به‌گرنگی و به سه‌لیقه‌یه‌كی ورده‌وه خوێندۆته‌وه‌و ناشیشارمه‌وه‌كه كه‌م و زۆر بۆچوون و لێكدانه‌وه‌ی جوان و دانسقه‌م له‌نووسینه‌كانیدا بینیوه، به‌تایبه‌ت دوای ئه‌وه‌ی كه ماوه‌یه‌كه نووسینه‌كانی له‌پڕوپاگه‌نده‌ی راسته‌وخۆ یان ناڕاسته‌وخۆ بۆ ئه‌م یان ئه‌و گروپی سیاسی دوور كه‌وتۆته‌وه.\nكاك شوان محمه‌دیش نه‌ك ته‌نیا وه‌ك نووسه‌ر كه خۆم ئاسا زۆرنووس نیه، وه‌لى وه‌ك میدیاكارێكی دیاری سلێمانی، كه‌شوێن په‌نجه‌ی كارو ناوه‌نده میدیایه‌كانی به‌سه‌ر ئاراسته سیاسیه‌كان و رای گشتی سلێمانی و زۆنی سه‌وزو نیلیه‌وه دیاربووه، له دوا وتاریدا كه‌له سپی بڵاوی كردۆته‌وه‌به ناونیشانی( كوردستان ده‌كه‌وێته باكوری سوێده‌وه ) سه‌رنجی راكێشام، به‌ڵام بۆ ئه‌وه‌ی له‌گه‌ڵ كاك شوان و خوێنه‌رانیشدا راستگۆبم ئه‌بێ ئه‌وه بڵێم كه دوا په‌ره‌گرافی وتاره‌كه‌ی په‌راوێز ئه‌خه‌م، چونكه‌پڕوپاگه‌نده‌یه‌كی ناڕاسته‌وخۆی بۆ ئاراسته‌یه‌كی سیاسی تیایه و سه‌رنج راكێشانه‌كه‌م بۆ باقی په‌ره‌گرافه‌كانی یان بۆ جه‌وهه‌رو په‌یامی نووسینه‌كه‌یه‌تی، كه‌من به كرانه‌وه‌ی ده‌رگایه‌كی تری میدیای سلێمانی ئه‌زانم سه‌باره‌ت به مامه‌ڵه‌كردن له‌گه‌ڵ بارودۆخی ئێستای كوردستان و عیراق. نایشارمه‌وه رۆژانه‌زۆرێك له‌و نووسین و به‌رنامانه‌ی كه له‌و میدیایه‌دا ئه‌یان بینم كه(دروست یان نادروست) به میدیای سلێمانی ناسراوه، زۆرخه‌فه‌تم لێی ئه‌خواردو ترسم له‌وه هه‌بوو كه‌ئه‌و ئاراسته‌یه‌هه‌روا بڕوا كه مرۆڤ وای بۆئه‌چوو، ئه‌مه ئاراسته‌ی پاساو هێنانه‌وه‌یه بۆ به‌غداو به‌به‌هه‌شت نیشاندانی به‌غدایه‌و، سیاسی و حوكمڕانه‌كانی ئه‌وێ به‌نموونه‌ی سیاسی حه‌كیم، ده‌ست پاك، دیموكرات، مۆدێرنه‌و ده‌یان په‌سنی تر ئه‌ناسێنێ, وه‌ك ئه‌وه‌ی فه‌زڵی به‌غدا به‌سه‌ر كوردستانه‌وه‌یه‌كجار زۆربێ، وه‌ك ئه‌وه‌ی ئه‌وێ نموونه‌ی باڵا بێت و ئێره‌ش نموونه‌ی ( اسفل السافلین ). ئه‌و جۆره‌په‌سنه تازه‌سه‌ری هه‌ڵداو نیه، له ساڵانی رابردووشدا زۆرجار و به‌تایبه‌ت له هێندێ له‌په‌رله‌مانتارانی كورد له به‌غدا ئه‌وه‌مان ئه‌بیست كه‌ئه‌یان وت به‌غدا دیموكرات تره‌له هه‌رێم و به‌داخه‌وه له‌به‌ر زۆر هۆی په‌یوه‌ست به‌ئیرهابی فیكریش، كه‌م بوون ئه‌وانه‌ی جورئه‌ت بكه‌ن وه‌ڵامی ئه‌و بۆچوونه‌سه‌قه‌ت و مه‌به‌ستداره بده‌نه‌وه, بۆیه ئێستا كه‌نووسه‌ر و میدیا كارێكی وه‌ك كاك شوان محه‌مه‌د به وتارێك ئه‌یه‌وێ ئه‌و دیده‌نادروست و چه‌واشه‌كاره‌راست بكاته‌وه‌و به‌هه‌مووان بڵێ، كه به‌غدا به‌دارو ده‌سته‌یه‌وه ئه‌و نموونه‌یه نیه‌كه خه‌ڵكی پێ هه‌ڵخه‌ڵه‌تێنن و هوشیارانه‌یان بێ ئاگایانه پاساو بۆ نه‌ك ته‌نیا پرۆسێسی حوكمڕانی و سیاسی به‌غدا بێننه‌وه، به‌ڵكو له‌پشت ئه‌و جۆره تێزانه‌ی كه ته‌زكیه‌ی به‌غدا ئه‌كه‌ن، پاساوی ناڕاسته‌وخۆ و بێ به‌ڵگه بۆ ئه‌و هه‌موو كۆنه پارێزی و پاشه‌گه‌ردانی و دزی و گه‌نده‌ڵی و ناشه‌فافی و هه‌روا ئه‌و هه‌موو گووشارانه ئه‌هێننه‌وه، كه‌به ناده‌ستووری و دوور له‌رێساكانی دیموكراسی دژی كوردستان ئه‌نجامی ئه‌دا. به‌بۆچوونی من ئه‌و نووسینه‌ی كاك شوان ده‌نگ هه‌ڵبڕینێكی له‌جێی خۆیه‌تی كه‌ئه‌یه‌وێ به‌هه‌مووان بڵێ: بوه‌ستن به‌غدا به‌هه‌شته‌كه‌نیه تا هه‌موومان بۆ ئه‌وێ رابكه‌ین.\nكاك سه‌رداریش له‌وتاره‌كه‌یدا له‌سایتی (شار) به‌ناونیشانی (هاوكاری توركیاو به‌یاننامه‌ی عه‌بادی) بۆچوونێكی هاوشێوه، به‌ڵام به‌زمانێكی ئه‌كادیمی پوخت ده‌رئه‌بڕێ و پێمان ئه‌ڵێ عه‌بادی، له‌م وه‌خته‌دا كه‌وه‌ك كه‌ڵه‌شێری سه‌ركه‌وتوو له شه‌ڕدا خۆی نمایش ئه‌كا، تاوس نیه‌و ئه‌وانه‌ی به‌شان و باڵی هه‌ڵئه‌ده‌ن، له‌ڕاستیدا ته‌عبیر له‌ده‌به‌نگی فیكری ئه‌كه‌ن و هیچی ترنا، چونكه هیچی له‌ده‌ست خۆی نیه‌و سه‌روه‌ری ده‌وڵه‌ته‌كه‌شی له‌ده‌ست خۆیدا نیه, پیاوی چاكه‌ش نیه‌و وه‌ك كاك سه‌ردار ئه‌ڵێ ( جگه‌له خراپه‌ناتوانێ هیچ شتێكی تر به‌رامبه‌ر به‌كورد بكات). من لای خۆمه‌وه وێڕای ئه‌وه‌ی ئه‌زانم ئه‌و دوو نووسینه‌له وردكردنه‌وه‌یاندا زۆر رای كۆك و ناكۆك هه‌ڵئه‌گرێ، به‌ڵام به تێگه‌یشتنی من یه‌ك په‌یامی گرنگ ئه‌گه‌یه‌نن و ئه‌ویش ئه‌وه‌یه كه‌ئه‌بێ ئیدی به دیدێكی تر و میتۆدێكی جیاواز له‌وه‌ی كه، به تایبه‌ت له‌میدیای سلێمانیدا تا ئێستا هه‌بووه، دۆخه‌كه‌و ئاراسته‌كانی شه‌ن و كه‌و بكرێن و بخوێندرێنه‌وه‌و رای گشتی چیتر به‌هه‌ڵه‌دا نه‌برێ .\nده‌ستخۆشی له‌هه‌ردووكیان ئه‌كه‌م.\nتێبینی : ریزبه‌ندی باسكردنی دوو وتاره‌كه ته‌نیا په‌یوه‌سته به‌زه‌مه‌نی بڵاوبوونه‌وه‌یان و هیچی تر نا.


سێ بارهه‌ڵگرى ئه‌مریكا سوتێنرا\nYou are at:Home»تەوەر»هەواڵ»تایبه‌ت»سێ بارهه‌ڵگرى ئه‌مریكا سوتێنرا\nBy nuche.net on\t 2020/07/12 تایبه‌ت, عێراق و جیهان, گرنگ\nدواى ئه‌وه‌ى شه‌وى رابردوو میلیشیاكانى عیراق سوتاندنى سێ بارهه‌ڵگرى ئه‌مریكایان له‌سه‌ر رێگاى دیوانیه-سه‌ماوه راگه‌یاند، وه‌زاره‌تى به‌رگریى ئه‌مریكا (پێنتاگۆن) رایگه‌یاند، ئاگایان له رووداوى له‌و جۆره نییه.\nشه‌وى رابردوو پۆلیسى پارێزگاى دیوانیه بڵاویكرده‌وه، ژماره‌یه‌ك چه‌كدارى نه‌ناسراو سێ بارهه‌ڵگریان له‌سه‌ر رێگاى دیوانیه-سه‌ماوه سوتاندووه، كه ئه‌مریكى بوون و كۆنتێنه‌ر و كه‌لوپه‌ل و سێ ئۆتۆمبێلى سه‌ربازییان به‌سه‌ره‌وه بووه، لاى خۆیشیانه‌وه گروپه میلیشیاكانى عیراق له ئه‌كاونت و میدیاكانى خۆیانه‌وه ئاماژه‌یان به‌وه‌داوه، به‌رپرسن له‌و كاره‌ی ئه‌نجامدراوه.\nلاى خۆیه‌وه وته‌بێژێك به ناوى وه‌زاره‌تى به‌رگریى ئه‌مریكاوه به ماڵپه‌ڕى “الحره”ى راگەیاندووە، وه‌زاره‌ته‌كه ئاگادارى رووداوێكى له‌و جۆره نییه به‌تایبه‌تى له ناوچه‌ى دیوانییه.\nهەروەها هیچ یه‌كێك له شۆفێرى بارهه‌ڵگره‌كان ئه‌مریكى نه‌بوون و دواى ئه‌وه‌ى راگیراون، ئاگر له بارهه‌ڵگره‌كان به‌ردراوه، له ئێستاشدا ئه‌و شۆفێرانه له‌لایه‌ن پۆلیسى دیوانیه‌وه لێكۆڵینه‌وه‌یان له‌باره‌ی رووداوه‌كه له‌گه‌ڵدا ده‌كرێت.\nبه‌پێى زانیارییه‌كان، میلیشیای حزبوڵڵای عێراقی کە سەر بە ئێرانە بەرپرسیاریەتی ئەو رووداوەی لە ئەستۆ گرتووە.


رێگاي ئێوه بابه ت » بەڵێ کێشەی تورکیا پەکەکەیە نەک کورد\nکد خبر 1523\nبەڵێ کێشەی تورکیا پەکەکەیە نەک کورد\nنێچیرڤان بارزانی سەرۆکی هەرێمی کوردستان لەبارەی بارودوخی رۆژ ئاوای کوردستان، هەندێ رۆنکردنەوەی بۆ رای گشتی کوردستان خستە روو. لەو رۆنکردنەوەیەدا گوتی : بەردەوام لەگەل مەزڵووم کوبانی لەسەر خەتم. بەرلەوەی وەزیری دەرەوەی روسیاش بێتە هەولێر قسەم لەگەل مەزلۆم کرد و بۆچوونی ئەوانم وەرگرت. بۆیە داوام لەروسیا کرد لەگەل سوریا چارەسەرێک بۆ پرسی کورد لەرۆژ ئاوای کوردستان بدۆزێتەوە. دیسان لەبارەی هوکاری هێرشی تورکیا بۆ سەر رۆژ ئاوا گوتی: زۆر جار تورکیا بەئێمەی ڕاگەیاندوە کە ئەوان ناتوانن تەحەمولی بەرزکردنەوەی وێنە و لوگوکانی پەکەکە لەسەر سنورەکانیان بکەن. بۆیە ئێمە ئەو پەیامەمان بەپەیدە گەیاندوەو داوامان لێکردون خۆیان لەپەکەکە جیا بکەنەوە. بەڵام بەداخەوە ئەوەیان نەکرد. ئەگەر ئەوەیان بکردبا ڕەنگە ئەمەی ئێستا روودەدا رووی نەدابا. چونکە کێشەی تورکیا لەگەڵ پەکەکەیە نەک کورد.\nبێ گومان تورک دۆژمنێکی کوردەو داگیرکەری بەشی هەرە گرنگی کوردستانە. بەلام ئەگەر لەگەل خۆمان راستگۆ بین و دوور لەبیرکردنەوەی عاتفیانە لەروداوەکان بڕوانین و بەپێوەری لوژیکی و ئەقلانی هەلسەنگادنیان بۆ بکەین. ئەوە بەروونی هەست بەڕاستی و دروستی ئەو قسەیەی سەرۆکی هەرێم دەکەین کە دەلێ کێشەی تورکیا پەکەکەیە نەک کورد. ئاخر مندالێکی ساواش دەزانێت کە تورکیا ناتوانێت تەحەمولی ئەوە بکات، ڕاستی قەندیل لەرۆژئاوای کوردستان و لەتەنیشت سنورەکانیەوە کوپی بکرێت. سەپاندنی ئەو ڕاستییە بەسەر خەڵک و خاکی رۆژ ئاوای کوردستاندا تەواو پێچەوانەی بەرژەوەندیەکانیان بوو. بەرزکردنەوەی وێنەو لوگوکانی پەکەکە لەشارو گۆندەکانی رۆژ ئاوای کوردستان و، سەپاندنی فەرماندەو سەرکردەکانی پەکەکە لەلوتکەی دەسەلاتی ئیداری و سیاسی و سەربازی رۆژ ئاوادا. پاساوێکی باش بوو بەدەست تورکەکانەوە تا بتوانێن لەبەر چاوی هەموو دونیا هێرش بکەنە سەر رۆژ ئاوای کوردستان. ئەگەر ئەو پاساوە بەدەستیەوە نەبا بەهیچ شێوەیەک وا بەئاسانی و بەبێ کێشە پەلاماری رۆژ ئاوای کوردستانی نەئەدا.\nبۆ سەلماندنی ئەم ڕاستیەش دەتوانین بگەرێینەوە بۆ دەستپێکی ڕزگار بونی باشوری کوردستان و دامەزراندنی حکومەت و پەرلەمان. ئەوکاتیش تورکیا زۆر دژی ئەو ڕاستی باشور بوو وەک چۆن ئێستاش هەیە، بەڵامم چونکە پاساوێکی وەکو ئەوەی رۆژ ئاوای بەدەستەوە نەبوو نەیتوانی هیچ کێشەیەک بۆ باشور دروست بکات و دواتریش ناجار بوو ددانی پێدا بنێت و مامەلەش لەگەڵدا بکات. بێ گومان ئەگەر پەکەکە لەخەمی رۆژئاوای کوردستان و ئایندەی خەڵکەکەیدا بوایە، نەدەبوو ئەو سیاسەتە هەڵەیە لەو بەشەی کوردستان بەڕێوە ببات. بەڵکو دوور لەهەموو دەستێوەردانێک خاکی ڕۆژ ئاوای رادەستی خەلکی ڕۆژ ئاوا دەکردو ئەوانی سەرپشک دەکرد لەدیاریکردنی دەسەلات لەبەڕێوەبردن و ئیدارەدانی ناوچەکانیان. بەڵام بەداخەوە پەکەکە ئەمەی نەکردو، رۆژئاوای بەم رۆژە گەیاند کە هەموومان دەیبینین. بێ گومان پەکەکە زۆر هەوڵیداو ئێستاش بەردەوامە لەسەر هەوڵەکانی تا بتوانێت لەباشوریش هەمان پاساو بداتە دەست تورکەکان و تاڕادەیەکیش لەناوچە شاخاویەکان تورکیای پەلکێشی خاکی باشور کردوە ……هتد. لەکوتاییدا دەلێم نەفرەت لەتورکیاو ئەردوگان هەموو دۆژمنانی کورد.\nبرچسب ها : پەکەکە , تورکیا , رۆژئاوای کوردستان , سیامەند سێلکی , کورد , کێشە , نێچیرڤان ئیدریس مستەفا بارزانی


سلێمانی.. بۆ وەرگرتنەوەی پسوڵەی خۆراك پێویستە بەڵێننامە پڕبكرێتەوە – تۆڕی میدیایی خەڵک\n2020/07/02 - 10:46 PM\nبەڕێوەبەری پسوڵەی خۆراك لە سلێمانی ڕایدەگەیەنێت: بۆ وەرگرتنەوەی پسوڵەی (فۆڕم)ى خۆراكی نوێ پێویستە سەرۆك خێزان بەڵێننامە پڕبكاتەوە.\nیاسین مەحمود حەمە بەڕێوەبەری پسوڵەی خۆراك لە سلێمانی بە (تۆڕی میدیایی خەڵك)ی ڕاگەیاند: لە دوو هەفتەی داهاتوودا پسوڵەی خۆراكی سلێمانی لەچاپ تەواو دەبێت و دەچن بۆ وەرگرتنەوەی.\nبەڕێوەبەری پسوڵەی خۆراك لە سلێمانی وتیشی: دوای وردبینیكردنی بە چەند ڕێكارێكی نوێ بەسەر هاووڵاتیاندا دابەشی دەكەین.\nیاسین مەحمود حەمە ئاماژەی بەوەشدا: یەكێك لە ڕێكارەكان ئەوەیە كە هەر سەرۆك خێزانێك دەبێت بەڵێننامەیەك بدات و لە بەڵێننامەكەدا بنووسرێت ئەو كەسانەی كە لە فۆڕمەكەدا ناویان هەیە چەندیان گەشتیان بۆ دەرەوەی وڵات كردووە و چەندیان لەژیاندا نەماون، ئەمەش بۆ ئەوەیە ئەوانەی لەژیاندا نەماون یاخود گەشتیان كردووە ناوەكانیان دیاریبكرێت و بنێردرێت بۆ بەغدا بۆ ئەوەی بەشە خۆراكی مانگانەیان ببڕدرێت، واتا تەنها ئەو كەسانە بەشە خۆراك وەردەگرن كە بوونیان هەیە.\nبەڕێوەبەری پسوڵەی خۆراك لە سلێمانیبەغداپسوڵەی خۆراكسلێمانیفۆڕمی خۆراكیاسین مەحمود حەمە


گه‌ڵا له ئاگر .. گوڵ له به‌فر .\nله مه‌رگه‌وه بۆ پیرۆته سورو مه‌مه‌نداغای فانی\nسۆز و ناڵه .\nبۆ ڕۆژی دڵ...!\nتابڵۆیه‌کی هونه‌ری بۆ 8 ـارس له لایه‌ن هونه‌رمه‌ند سامان قادر\nیادی هه‌ڵه‌بجه ... هێرۆ مه‌ولوودی\nسامانه سروشتیه‌کانی کوردستان مڵکی 42 میلیون کوردستانین و نه‌ک چه‌ند ده‌وڵه‌تی بێگانه و یا چه‌ند حیزب و ڕێکخراوی کوردی!!\nئه و كوردستانه م\nنیگایان. دارا ئه‌حمه‌د\nبۆ تــۆ, ئه‌حمه‌د خوسره‌وی\nله‌نیوه‌شه‌ودا نووسینی : ئه‌حمه‌د خوسره‌وی\nهۆنراوه‌یه‌کی به‌په‌له بۆ مه‌ریوان، هاواربانیخێلانی\nكرماشان. هه ژار كه ركوكى\nدڵــــی مـــن...! عارف عه‌زیزی


رێوڕه‌سمی ٢٥ی گه‌لاوێژ ساڵـڕۆژی دامه‌زرانی حیزبی دێمۆکرات له‌وڵاتی فینلاند به‌ڕێوه‌چوو.\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home چالاکی رێوڕه‌سمی ٢٥ی گه‌لاوێژ ساڵـڕۆژی دامه‌زرانی حیزبی دێمۆکرات له‌وڵاتی فینلاند به‌ڕێوه‌چوو.\nرێوڕه‌سمی ٢٥ی گه‌لاوێژ ساڵـڕۆژی دامه‌زرانی حیزبی دێمۆکرات له‌وڵاتی فینلاند به‌ڕێوه‌چوو.\tرێوڕه‌سمی ٢٥ی گه‌لاوێژ ٦٧مین ساڵـڕۆژی دامه‌زرانی حیزبی دێمۆکراتی کوردستانی ئێران، له‌وڵاتی فینلاند به‌ڕێوه‌چوو\nرێکەوتی 28ی گەلاوێژی 1391 هەتاوی بەرابەر بە 18ی ئوت 2012 زایینی، رێوڕه‌سمێک به‌بۆنه‌ی ٦٧مین ساڵیادی دامه‌زرانی حیزبی دێمۆکراتی کوردستانی ئێران، به به‌شداریی ئەندامان و لایەنگرانی حیزب و كوردانی نیشته‌جێی وڵاتی فینلاند، له شاری تامپێرێ به‌ڕێوه‌چوو.\nپاشان په‌یامی هاوبەشی کۆمیتەی حیزبی دێمۆکراتی کوردستانی ئێران و کۆمیتەکانی ژنان و لاوانی دێموکراتی کوردستانی ئێران لەفینلاند به‌بۆنه‌ی ٢٥ی گه‌لاوێژی ١٣٩١ی هه‌تاوی، ٦٧مین ساڵـڕۆژی دامه‌زرانی حیزبی دێمۆکرات له‌لایه‌ن به‌ڕێز " محەمەدئەمین بایەزیدی " ەوە پێشکه‌ش کرا.\nبه‌ڕێزیان له په‌یامی کۆمیتەدا چه‌ندین پرسی سیاسی و رووداوه‌كانی هه‌نووكه‌ی ناوچه, و كوردستانی شرۆڤه كرد، کە تێیدا هاتبوو: 67 ساڵ دوای دامەزراندنی حیزبی دێموکراتی کوردستانی ئێران ئەمرۆ ئەو نرخ و بەهایانەی کە حیزبی دێموکرات بۆبەرەو پێش بردنیان دامەزرا، بوونەتە نرخ و بەهای گشتی و جیهانی، رێزگرتن لەکەرامەتی ئینسانی ئەرزش و بەهایەکی جیهانیە، کە سەرلەوحەی پەیمانەکانی نەتەوەیەکگرتووەکان، و بەردی بناغەی جاڕنامەی مافی مرۆڤە."\nپاشان ئاماژەی کرد بۆ ئاڵوگۆڕەکانی ناوچە، و رۆڵی سیاسی، و کۆمەڵایەتی کورد لەرۆژهەڵاتی ناوەڕاستدا، و لە ئاڵوگۆڕەکانی ناوچەییدا چیدی ناتوانرێ لەبەرچاو نەگیرێ، بەرێزیان لە بەشێکی دیکەدا بە ئاوردانەوە بەسەر ئاڵوگۆڕەکانی ناوچەی وتی: "حکوومەتە دیکتاتۆریەکانی زاڵ بەسەر کوردستان کە رۆژ لەدوای رۆژ زیاتر دەکەونە تەنگەژەی "مەشرووعیەت" وجێگەی سیاسی و کۆمەڵایەتی خۆیان لەناو خەڵکدا دەدۆڕێنن، و ئاماژەی بە وەزعیەتی ئەمڕۆی رۆژئاوای کوردستان کرد کە قۆناغێکی تایبەتی سیاسی تێپەردەکات، کە ئەگەر بزاڤی سیاسی کورد خاوەنی وشیاری، و یەکگرتوویی و لە ئاستی ویستەکانی کوردەکانی ئەو بەشەی کوردستانەوە بێت، دەتوانین بەزوویی شاهیدی بە ئەنجام گەیشتنی بەشێک لە ئامانجەکانی نەتەوەی کورد لەو بەشەی کوردستاندا بین."\nله درێژه‌دا بەڕێزیان ئاماژەی كرد: کە کۆماری ئیسلامی ئێران لەماوەی ٣٢ ساڵی رابردوو دا لەهەموو چەشنەکانی سەرکوتی نیزامی، سیاسی، کۆمەڵایەتی، ئابووری و سایکۆلۆژی ورەوانی بۆ سەرکوتی بزاڤی خەڵکی کوردستان کەڵکی وەرگرتووە، بەو حاڵەش ئەمرۆ پەیامی حیزبی دێموکراتی کوردستانی ئێران وەک ویستێکی گشتی و نەتەوەیی لە ناو نەوەی نوێی نەتەوەی کورد لە ئێراندا و لەناو نەتەوە بندەستەکانی دیکەی ئێران زۆرترین بیسەری هەیە، و ئامانجەکانی حیزبی دێموکرات بوونەتە ئامانجی گشتی، لەو هەل و مەرجە سیاسی، کۆمەڵایەتی و ئابووری ناوخۆیی و ناوچەییەدا حیزبەکەمان لەپێناو یەکرێزی جووڵانەوەی نەتەوایەتی و کۆکردنەوەی هێز ووزە سیاسیی کورد لە دەوری یەک ئامانجی هاوبەش دا بەرەو کۆکردنەوەی بنەماڵەی دێموکرات لە دەوری یەک، هەنگاوی جیددی ناوە،\nدواتر په‌یامی هاوبه‌شی یه‌كیه‌تیی نیشتمانیی كوردستان، و پارتی دێمۆكراتی كوردستان، و پەیامی کۆمەڵەی شۆڕشگێڕی زەحمەتکێشانی کوردستانی ئێران، خوێندرانه‌وه. و سازمانی خەباتی کوردستانی ئێران برووسکەی پیرۆزباییان ناردبوو بەبۆنەی ٦٧مین ساڵیادی دامەزراندنی حیزبی دێموکراتی کوردستانی ئێران، ەوە\nله به‌شێكی دیكه‌ی رێوڕه‌سمه‌كه‌دا پەخشانێک لەلایەن سادق عەسکەری خوێندرایەوە.\nلە درێژەی ئاهەنگی ٦٧مین ساڵڤەگەری دامەزراندنی حیزبی دێموکراتی کوردستانی ئێران دا، خانێکی شام لەگەڵ نوێنەران و چەند کەسایەتی رووناکبیری و ئەدەبی کوردی، بە میوانداری بەرێزان خالد مەهابادی بەرپرسی پێوەندیە کوردستانی و ئێرانیەکانی کۆمیتەی حدکا لە فینلاند و خاتوو ئەژین رەزابی نوێنەری حیزب لە فینلاند بەرێوەچوو، لەو دانیشتنەدا وێرای باس و گفتگۆ لە سەر رەوشی کۆمەڵگای کورد لەفینلاند، بەرپرسی پێوەندییە کوردستانیەکانی کۆمیتەی حیزب لەفینلاند لەسەر هەوجەیی بەکردەوەکردنی دروشمی هاوکاری و بەهێزکردنی پێوەندییەکوردیەکان لە فینلاند پێداگربون و ئامادەیی کۆمیتەی حیزب لەوڵاتی فینلاند بۆ کۆکردنەوە و پێکهێنانی هاوکاری لە نێوان هەموو رێکخراوە کۆمەڵایەتیەکانی کورد لەفینلاند راگەیاند.\nرێوڕه‌سمه‌كه له نێو خۆشی و شادیی به‌شدارانی رێورەسم به گۆڤه‌ند و هه‌ڵپه‌ركێی و به ده‌نگی هونه‌رمه‌ندان شێرکۆ مەریوانی، و رێبوار ئاگالی كۆتایی پێهات.


ھەندێک پەیوەندی نێوان کوڕان و کچان لە فەیس بووک کارەساتی لێدەکەوێتەوە\n2018-02-07 [04:51 AM]\nئەو پەیوەندییە ئەڤینییەی سیما لەڕێی فەیسبووکەوە دروستی کرد، زۆر گران لەسەری کەوت، چونکە بەھۆیەوە ساڵێک خوێندنی لەدەستچوو، جگە لەوەش بە ھەموو جۆرێک بەکارھێنانی مۆبایل و تۆڕی کۆمەڵایەتی لێ قەدەغە کرا.\nسیما کچێکی تەمەن ٢٠ ساڵە و لە پۆلی ١٢ی ئامادەییە، باسی پەیوەندییەکەی خۆی لەگەڵ ئەو کوڕە دەکات کە لەڕێی تۆڕە کۆمەڵایەتییەکانەوە ناسیویەتی "لە فەیسبووک کەسێکم ناسی، دوای ماوەیەک پەیوەندی خۆشەویستی لە نێوانمان دروستبوو، پەیوەندییەکەمان ساڵێک درێژەی کێشا، دواتر ماڵەوەش ئاگادار بوون، بەڵام دوای ساڵێک بۆم دەرکەوت ئەو کوڕە ھەموو شتێکی بە درۆ پێگوتووم".\nسیما بەھۆی ئەوەی ئەو کوڕە فێڵی لێکردووە و لە فەیسبووک ھەموو شتێکی بە درۆ پێگوتووە، ساڵێک نەیتوانی بخوێنێ، جگە لەوەش کاتێک ماڵەوەیان بەمەیان زانی، سانسۆریان خستە سەری. سیما دەڵێت "بەھۆی ئەو کوڕەوە ساڵێک لە خوێندن دواکەوتم، بەکارھێنانی مۆبایل و تۆڕە کۆمەڵایەتییەکان و چوونە دەرەوەم لێ قەدەغە کرا".\nکەیسی سیما و زۆر سیمای دیکە کە بەھۆی خراپ بەکارھێنانی ئامێرەکانی پەیوەندی و بە تایبەتی تۆڕە کۆمەڵایەتییەکان، تووشی کێشە دەبن، داواکاری گشتیشی ھێناوەتە سەر خەت.\nبەپێی نووسراوی ئەندامێکی داواکاری گشتی بە ژمارە ١٠٧ لە رۆژی ١٠/٩/٢٠١٧ کە بە ناونیشانی "گەنجانی سەرەڕۆ" ئاراستەی داواکاری گشتیی ھەولێری کردووە، داوا دەکات "لە رێگەی وەزارەتی دادەوە نووسراو بۆ وەزارەتی رۆشنبیری بکرێ کە ئاگاداری میدیاکان بکرێتەوە لەوەی بەرنامە و ئامۆژگاریی باش پێشکەشی گەنجان بکرێ" بەو ئامانجەی دوور بکەونەوە لە خراپ بەکارھێنانی ئامێرەکانی پەیوەندی و تۆڕە کۆمەڵایەتییەکان.\nنووسراوەکە کە واژۆی عەبدولقادر رەزاق ئاغا مەسیفی لەسەرە، دەڵێت: "ھەندێک لەو گەنجانە تا درەنگانی شەو، بگرە تا بەیانی ناخەون و لە کۆڵان و شەقامەکان دەسووڕێنەوە، ئەمە چەندین تاوانی کوشتن و برینداربوون و خۆکوشتن و خۆسووتاندنی لێکەوتووەتەوە کە شیرازەی کۆمەڵگەی تێکداوە......".\nئاماری بەڕێوەبەرایەتییەکانی توندوتیژی دژی ژنان دەریدەخەن کە ساڵ بە ساڵ ژمارەی سکاڵا لەلایەن ئافرەتانەوە لە ھەڵکشاندایە، بەشێکی زۆر لەو سکاڵایانەش پەیوەندییان بە خراپ بەکارھێنانی ئامێرەکانی پەیوەندیکردنەوە ھەیە، لە سەرووی ھەمووشیانەوە تۆڕە کۆمەڵایەتییەکان. بەشێک لە پیاوان وێنە و ڤیدیۆی ئافرەتان لە رێگەی پەیوەندیی نێوانیانەوە دەستدەخەن و دواتر وەکو کەرەستەیەکی ھەڕەشە بەکاریدێنن.\nسارا ناوی خوازراوی کچێکی تەمەن ١٧ ساڵانە، ھەر دوای دروستکردنی ئەکاونتێک لە تۆڕی کۆمەڵایەتی فەیسبووک، کوڕێک داوای ھاوڕێیەتی لێدەکات، بەڵام زۆری نەمابوو ئەو ھاوڕێیەتییە سەری بخوات.\nسارا گوتی: "تازە ئەکاونتم دروستکردبوو لە فەیسبووک، ھیچ شارەزاییەکم لێی نەبوو، کاتێک بۆ یەکەمجار داوای ھاوڕێیەتیم لەلایەن کوڕێکەوە بۆ ھات، قبوڵم کرد، ماوەیەک قسەمان کرد، دواتر داوای وێنەی کرد و گوتی خۆشمدەوێی و وەک چاوی خۆم دەتپارێزم، منیش وێنەم بۆ نارد".\nپەیوەندی نێوان سارا و ئەو کوڕە تەنیا شەش مانگ درێژەی کێشا، دواتر لە یەک دابڕاون، بەڵام دوای مانگێک ئەو کوڕە پەیوەندی بە ساراوە دەکات. سارا گوتی "نامەی بۆ ناردم و بۆی نووسیبووم، ئەگەر ئەو شتانەی داوات لێدەکەم بۆم نەکەیت، ھەموو وێنەکانت بڵاو دەکەمەوە. باوەڕم پێی نەکرد، دواتر بە ناوی من فەیسبووکێکی دانا و وێنەکانی منی بڵاوکردەوە و ھەڕەشەی ئەوەی لێکردم ئەگەر کارت و پارەی نەدەمێ، وێنەی زیاتری من بڵاودەکاتەوە، ماوەی مانگێک ناچار بووم پارە و کارتی بۆ بنێرم، دواتر لە رێگەی برای ھاوڕێیەکم کێشەکەم چارەسەر کرا، بەڵام ساڵێک تێپەڕیوە و ھێشتا لەوە دەترسم وێنەکانی منی لامابێت و بڵاوی بکاتەوە".\nبەپێی ئاماری داواکاری گشتی، لە چوار ساڵی رابردوودا ٦٢٨٥ سکاڵا لەسەر خراپ بەکارھێنانی ئامێرەکانی پەیوەندی تۆمارکراون. لەو ژمارەیەش ٥١٤٧ سکاڵا ئاشکرا کراون و سزادراون، ١١٣٨ سکاڵاش ئاشکرا نەکراون.\nدوای سێ مانگ، داواکاری گشتی، نووسراوی ئەندامەکەی ھاوپێچی نووسراوێک کردووە و بە ژمارە (٦ ر ٧٣٨) لە رۆژی ١٧/١٢/٢٠١٧ بۆ وەزارەتی رۆشنبیری ناردووە و داوا لە وەزارەتەکە دەکات کە کەناڵە بینراو و بیستراوەکان گەنجانی کوردستان ئاگادار بکەنەوە لە خراپ بەکارھێنانی ئامێرەکانی پەیوەندی.\nدڵشاد فایز عەبدوڵڵا، گوتەبێژی سەرۆکایەتی داواکاری گشتی گوتی: "دەرکردنی ئەو نووسراوە زۆر گرنگ بوو، پێویستە وەزارەتی رۆشنبیری زۆر گرنگی بەو بابەتە بدات، چونکە زۆربەی ئەو کێشە کۆمەڵایەتییانەی رووبەڕووی دادگا دەکرێنەوە، بەھۆی خراپ بەکارھێنانی ئامێرەکانی پەیوەندی و تۆڕە کۆمەڵایەتییەکانە".\nپەرلەمانی کوردستان لە ساڵی ٢٠٠٨ یاسای خراپ بەکارھێنانی ئامێرەکانی پەیوەندیکردنی دەرکرد. بەپێی یاساکە "ھەر کەسێک تەلەفۆنی خانەیی (مۆبایل) یان ئامێری پەیوەندی، یان ئینتەرنێت، یان پۆستی ئەلیکترۆنی بۆ مەبەستی ھەڕەشە یان تۆمەت ھەڵبەستن، یان جنێودان یان بڵاوکردنەوەی ھەواڵی ھەڵبەستراو بەکارھێنا، کە ترس پەیدا دەکات. یان دزەی بە گفتوگۆ و وێنەی چەسپاو و جوڵاو کرد، یان کورتەنامەی بڵاوکردەوە کە لەگەڵ ڕەوشتی گشتی ناگونجێن، یان بەبێ روخسەت و مۆڵەت وێنەی گرت و بڵاوکردەوە.... بۆ ماوەیەک بەند دەکرێ کە لە شەش مانگ کەمتر نەبێ و لە پێنج ساڵ زیاتر نەبێ، بە غەرامەیەکیش سزا دەدرێ کە لە یەک ملیۆن دینار کەمتر نەبێ و لە پێنج ملیۆن دینار زیاتر نەبێ. یان بە یەکێک لەو دوو سزایە".\nئەم هەواڵە 67162جار خوێندراوەتەوە


نه‌ته‌وه یه‌كگرتووه‌كان 'ئاسانكاریده‌كات' بۆ گواستنه‌وه‌كان له كه‌مپێكی بیابانی سوریاوه\nخۆپیشاندەرانی ناسرییە سوکایەتی بە میلیشیاکانی هەواداری ئێران دەکەن\nهێرشی ئیدلیب ئاوارەیی زۆری لێدەکەوێتەوە\nنه‌ته‌وه یه‌كگرتووه‌كان هه‌ینی (30 ئاب) رایگه‌یاند كه كۆمه‌كی گواستنه‌وه‌ی مه‌ده‌نییه‌كان ده‌كات له كه‌مپێكی "ناهه‌موار" له بیابانی سوریادا له نزیك سنووری ئه‌رده‌ن، دوای ئه‌وه‌ی شاندێك ئه‌وانه‌ی دیاریكرد كه ده‌یانه‌وێت بڕۆن.\nسه‌رۆكی نه‌ته‌وه یه‌كگرتووه‌كان بۆ كاروباری مرۆیی له سوریا، پانۆس مومتزیس وتی: "ئێمه ئاماده‌ین ئاسانكاریبكه‌ین" بۆ گواستنه‌وه‌كانی كه‌مپی روكبان.\nناوبراو له چاوپێكه‌وتنێكدا له به‌یروت به ئاژانسی فرانس پرێسی وت: "ده‌مانه‌وێت ئه‌مه به‌شێوه‌یه‌كی خۆبه‌خشانه جێبه‌جێبكرێت،" له‌كاتێكدا بارودۆخی كه‌مپه‌كه‌ی به "ناهه‌موار" له‌قه‌ڵه‌م دا.\nبه‌گوێره‌ی به‌رپرسه‌كه‌ی نه‌ته‌وه یه‌كگرتووه‌كان، نزیكه‌ی 12,700 كه‌س له كه‌مپی بیابانیی روكبان ماونه‌ته‌وه، كه ده‌كه‌وێته نزیك بنكه‌یه‌ك كه له‌لایه‌ن هاوپه‌یمانی نێوده‌وڵه‌تییه‌وه دژ به "ده‌وڵه‌تی ئیسلامی" (داعش) به‌كارده‌هێنرێت.\nحكومه‌تی سوریا و روسیا له كانونی دووه‌مدا رایانگه‌یاند راڕه‌وێكیان به ئاراسته‌ی ده‌ره‌وه‌ی كه‌مپه‌كه كردۆته‌وه و داوایان له دانیشتوانی كه‌مه‌په‌كه كردووه ئه‌وێ به‌جێبهێڵن.\nنه‌ته‌وه یه‌كگرتووه‌كان رایگه‌یاند كه زیاتر له نیوه‌ی خه‌ڵكه‌كه له ماوه‌ی چه‌ند مانگی رابردوودا شوێنه‌كه‌یان به‌جێهێشتووه.\nبه‌رپرسه‌كه‌ی نه‌ته‌وه یه‌كگرتووه‌كان وتی نه‌ته‌وه یه‌كگرتووه‌كان و مانگی سووری عه‌ره‌بی هه‌فته‌ی رابردوو لیژنه‌یه‌كیان نارد بۆ كه‌مپه‌كه بۆئه‌وه‌ی دیاریی بكه‌ن چه‌ند كه‌س له‌نێو كه‌مپه‌كه‌دا ماوه‌ته‌وه و كێ ده‌یه‌وێت به‌جێیبهێڵێت.\nمومتزیس وتی: "كه‌مێك زیاتر له سێ یه‌كیان ده‌یانه‌وێت ئه‌وێ به‌جێبهێڵن."\nوتیشی: "زۆرینه‌یان ده‌یانه‌وێت بڕۆن بۆ ناوچه‌كانی ژێرده‌سه‌ڵاتی حكومه‌ت و ئه‌وانی دیكه‌ش ده‌یانه‌وێت بڕۆن بۆ باكور."\nنزیكه‌ی له‌سه‌دا 47 دانیشتوانی كه‌مپه‌كه كه وه‌ڵامی راپرسییه‌كیان داوه‌ته‌وه، مانه‌وه‌یان هه‌ڵبژاردووه و هۆكاره‌كه‌شیان بۆ "نیگه‌رانیی ئه‌منی" و "ترسی ده‌ستگیركردن" گه‌ڕاندۆته‌وه.\nدانیشتوان و كارمه‌نده خێرخوازییه‌كان ده‌ڵێن گه‌ڕانه‌وه‌ی ئاواره‌كانی كه‌مپه‌كه 'له‌سه‌ر لێواری هه‌ڵدێر' نییه وه‌ك سوپای روسیا بانگه‌شه‌ی ده‌كات.\nنه‌ته‌وه یه‌كگرتووه‌كان: ده‌بێت وڵاتان یارمه‌تی هه‌زاران منداڵی بیانی بده‌ن له كه‌مپه‌كه‌ی سوریا\nنه‌ته‌وه یه‌كگرتووه‌كان: زیاتر له 7,000 سوری كه‌مپی روكبان به‌جێده‌هێڵن


دیهات عوسمان : چاوی گەل\nهەر چەندە دەرگای دەرەوەمان پیشان بدەن دەبێت ئەو راستیە بزانن ئێمە خاوەن ماڵ و ئێوەن میوان ئەوەی دەبێت بروات ئێوەن ،\nنوسەر : دیهات عوسمان لەبەرواری : تەموز - 2 - 2016 - 0 سەرنج\nوڵات جێ مەهێلن لە ئیستا دا زیاتر لە هەموو کات وڵات پێویستی بە ئێوەیە،،،، شۆرشی گەیشتن بە ئازادی و سەر کەوتنی یەك جاری بەرێوەیە بیر کردنەوە لە رێگە چارەی رزگار بوون پیرۆزتر و شەرەف مەندانە ترە وەك لەوەی وڵات چۆل بکەن و برۆین با هەموومان وا بیر بکەینەوە ،،،با ئێمەی گەنج هەوڵی دەر پەراندنی چەتەو مافیاکانی ئەم باشوری کوردستانە بدەین ،، رێگە نەدەین ئەوان ئێمە بەرێبکەن بۆ دەرەوەی وڵات،،،، هەرچەندە […]\nسەر کەوتن بۆ هەر سەر بانێك پێویستی بەچەند هەنگاویکە ..\nنوسەر : دیهات عوسمان لەبەرواری : نیسان - 5 - 2016 - 0 سەرنج\nبۆ سەر کەوتنی هەر سەر بانیك پێویستە چەند هەنگاویك بنێین هەرگیز لە سەر زەویەوە بە هەنگاوێك ناگەینە سەر بانیك پێوستە هەنگاو هەنگاو سەر بکەوین تا لەماوەی کاتێکی خایەندراو دا بگەینە سەر بانە کە،،، بۆچوونی کاك مەریوان هەڵەبجەی و بەرنامەکەی کاك دەرون گیژەن هەردوو کیان زۆر زووە بۆ نێو کۆمەڵگاکەمان !!! میوانی ئەم جارەی بەرنامەی شەقامی کەناڵی (NRT2)مەریوان هەڵەبجەیە ،،، ئەگەر هەیە ئەمە دواین بەرنامەی شەقام بێت لە کەناڵی ( NRT2) […]\nناوەرۆکی وتارەکەی دکتۆر یوسف چی بوو؟\nنوسەر : دیهات عوسمان لەبەرواری : ئازار - 18 - 2016 - 0 سەرنج\nوەتەکانی دکتۆر یوسف وتارەکەی نێچیرڤان بارزانی پوچەڵ کردوەو و مەسعودبارزانیشی وەك کەسێکی بێ تایبەتمەنی پێناسە کرد وتارەکەی سەرۆکی پەرلەمانی کوردستان پێناسەیەکی کورتی ناساندنی شکستی دەسەڵاتە ٢٤ ساڵەیەکەی هەردوو بنەماڵەی بارزانی و تاڵەبانی بوو ،،،، بەزمانێکی پاراو و رەوان سەرۆکی پارتی و دەسەڵاتەکەی بە کەسایەتیەکانی ئەو دیدارە ناساند وەك و سەرۆکیکی نەخویندەوار و دۆراوی نێو کایەی سیاسەتی رۆژهەڵاتی ناوین ،، ناوەرۆکی وتارەکەی دەرخستنی کەسایەتیەکی بێ تایبەت مەندی […]\nبراوەی یەکەم کۆمەڵی ئیسلامی کوردستان.. دۆراوی یەکەم یەکیتی نیشتیمانی کوردستان\nنوسەر : دیهات عوسمان لەبەرواری : تشرینی دووهەم - 24 - 2015 - 0 سەرنج\nیەکێتی بارزانی سمبوڵی چەپکە گوڵەکەیە !!! یەکێتی چەند پێژنیارێك لە بەرژەوەندی پارتی دەخاتە رووی حیزبەکان !!! تەواوی ئەو پێژنیارانەی کە لە کەناڵە بیندراو بیستراوەکانەوە وەک و پاکێجە چارەسەریەکەی یەکێتی ناسرا دەرخستنی هەڵوێستی روونی یەکێتی کە پشتیوانی پارتی دەکات لە قۆرخ کردنی دەسەڵات لە باشوری کوردستان ،،، پێشنیار کردنی ئەو پاکێجانە جگە لە سەرخستنی پارتی لە و قەیرانە نێو خۆی و هەرێمی و نێو دەوڵەتی کە تێی کەوتوو هیج مانایەکی […]\nزانیوتە ؟؟؟ سوپای عێراق ئەمرۆ خۆی ئامادە کردوو بەیانیش هیرش دەکاتە سەر هەولێر\nنوسەر : دیهات عوسمان لەبەرواری : ئاب - 30 - 2015 - 0 سەرنج\nهه‌موو ساڵێک له 30 ی ئابدا که ڕۆژی جیهانی سه‌رنگومراوه‌کانه یادی ئه‌و مرۆڤانه ده‌کرێته‌وه که به بێ وویست و ئیراده‌ی خۆیان سه‌رنگومکراون و خراونه‌ته زیندنانی نهێنی یه‌وه یان تیرۆرکراون له لایه‌ن رژێمه تۆتالیتاری و نادیموکراتی یه‌کانه‌وه، له ئه‌نجامی ئه‌وکاره نامرۆڤانه‌وە که‌س و کار و پارێزه‌ره کانیان هیج هه‌واڵێکیان نازانن و له سۆراخی هه‌واڵیاندان بەردەوام ….!؟ ئەمرۆژ لە کوردستان ئەو یادە لە یادمانە لە رۆژی ٣٠ ئابی ساڵی ١٩٩٦ لە ئەنجامی […]\nبۆچی ئەسپ سوارە جل شینەکە نەیتوانی کرێکارە بارزانیەکان لە بازارەکە دوور بخاتەوە ؟؟؟\nنوسەر : دیهات عوسمان لەبەرواری : حوزەیران - 26 - 2015 - 0 سەرنج\nخودێ خودێ پسمام کارێ تە تەمام شوت!!! دەرکەوتنی پارتی ::: سەردەمی دەسەڵاتی فەرمان رەوای بنەماڵەی بارزانی کە لە سەدەی بیست بۆ بیستوو یەك بۆماوەی نیو سەدەیە لە گۆرەپانی سیاسی باشوری کوردستان لە هەوڵی فرۆستنی هەژموون و بڵاو کردنەوەی فکر و ئایدەلۆژی خۆیان دان ، تا ئیستا نەیان توانیوە نیوەی هاوڵاتیانی باشوری کوردستان لە بازار و دووکانەکەیان کۆبکەنەوە ،، بەڵی توانیویانە گۆرەپانی سیاسی لە باشوری کوردستان تا رادەیەك بۆ […]\nبزانە ئێرە کوێ یە؟؟؟ ژیان تیادا چۆن دەگوزەرێت !!!\nنوسەر : دیهات عوسمان لەبەرواری : مارس - 1 - 2015 - 0 سەرنج\nلێرە زۆر شت جیاوازە لیرە ژیان بەرەو هەرس هەنگاو دەنێت ! لیرە هێزی بی دەنگکردن لە ئارادایە ! لێرە نەبوونی سەروەری یاسا ئاسیە و هیچ گرفت نیە! لیرە گورگ بریاردەر و مەر تاوانباری نێو قەفەزە! لیرە رێوی پیاوی میریەو پشیلە کەروێشکەوانە ! لیرە مارمێلکە جەلاد و چەقەڵ دەرگەوانی مریشکەکانە ! لێرە هەڵو باڵی شکاوە و قەلە رەش خاوەنی ئاسمانە ! لێرە بەراز پادشای دارستانە و شێریش غیابە ! لێرە درك […]


لە نوێترین هەڵوێستدا لە بارەی دامەزراندنی دەوڵەتی كوردستان، وەزارەتی دەرەوەی ئەمەریكا پشتگیری خۆی بۆ ئەو دەوڵەتە رادەگەیەنێت. دینیس ناتالی یاریدەدەری وەزیری دەرەوە دەڵێ، پشتگیری لە دامەزراندنی دەوڵەتی كوردستان دەكەین.\nئەمڕۆ شەموو شەشی نیسان/ ئەپرێل، دینیس ناتالی یاریدەدەری وەزیری دەرەوەی ئەمەریكا رای گەیاند، وڵاتەكەی پشتگیری لە دامەزراندنی دەوڵەتی كوردستان دەكات ئەگەر بەغدا رەزامەندی لەسەر بدات.\nناتالی لەمیانی پێشكەشكردنی كۆڕێك لە واشنتن لەبارەی سەربەخۆی گەلان، دووپاتی لەوە كردەوە كە سیاسەتی وڵاتەكەی لەگەڵ یەكپارچەیی خاكی وڵاتاندایە.\nقسەكانی ناتالی لە كاتێكدایە هەرێمی كوردستان لە 25ی ئەیلوولی 2017 ریفراندۆمی ئەنجام دا و 72%ی خەڵكی كوردستان بەشدارییان تێدا كرد و 93% دەنگیان بە بەڵێ بۆ سەربەخۆیی دا نەك مانەوە لە چوارچێوەی عێراق.\nسەركردایەتی هەرێمی كوردستان لە مانگی حوزەیرانی 2017 ئەنجوومەنی ریفراندۆمیان دامەزراند كە نوێنەری هەموو حزبەكان تێیدا ئەندام بوون، ئەوكاتیش گرەوی زۆر لەسەر پشتگیری ئەمەریكا لە ریفراندۆم و دەوڵەتی كوردستان كرا، بەڵام تا ئەنجامدانی ریفراندۆمیش ئەمەریكا هیچ هەڵوێستێكی فەرمی لە دژی ریفراندۆم یان پشتگیریكردنی دەرنەبڕی جگە لە نامەكەی ریكس تیلرسن وەزیری دەرەوەی ئەوكاتەی ئەمەریكا كە داوای دواخستنی ریفراندۆم و ئەنجامدانی گفتوگۆ لەگەڵ بەغدا كردبوو بۆ چارەسەری كێشەكانی نێوان هەولێر و بەغدا، كە ئەگەر تا دوو ساڵی تر كێشەكان چارەسەر نەبن ئەوا هەرێمی كوردستان بۆی هەیە دەوڵەت رابگەیەنێت.\nدینیس ناتالی لەبارەی ناڕەزایەتی ئەمەریكا بۆ سەربەخۆیی هەرێمی كوردستان گوتی، "ئەمەریكا دژ بە سەربەخۆیی كوردستان نییە ئەگەر بەغدا رەزامەندی لەسەر بدات".\nبەڵام پیتەر گالبریس شارەزا و دیپلۆماتكاری ئەمەریكی لە كۆڕەكەی دینیس، رەخنەی توندی لە سیاسەتی وڵاتەكەی گرت بەرانبەر بە پرسی سەربەخۆیی گەلان، زیاتر گوتی "پێویستە واشنتن بەرانبەر بە توندوتیژی بوەستێتەوە، ئەو سیاسەتش هەڵەیە كە پشتگیری لە یەكێتیی خاكی وڵاتان دەكات، تەنانەت ئەمە هەڵەیەكی ستراتیجییە".\nهەر لە كۆڕەكەدا ناتالی و گالبریس كۆك بوون لەسەر ئەوەی پێویستە بەرپرسانی هەرێمی كوردستان لە بارەی سەربەخۆیی و راگەیاندنی دەوڵەتی كوردستان لەگەڵ بەپرسانی عێراقی بگەن بە رێككەوتن و هەردوولا باوەڕ بە یەكتر بهێنن.\nئه‌م بابه‌ته 5427 جار خوێنراوه‌ته‌وه


پیاوێک بەهۆی نەخۆشییەکی دەگمەنەوە قەبارەی روخساری سێ هێندەی خۆی زیادیکرد\n28468 جار خوێندراوەتەوە\nپیاوێک بەهۆی نەخۆشییەکی دەگمەنەوە نەدەناسرایەوە کاتێک دەموچاوی تووشی ئاوسانێکی نائاسایی بووبوو و قەبارەکەی سێ هێندەی خۆی زیادیکردبوو.\nماڵپەڕی ڤایرەل پرێس بڵاویکردووەتەوە، رۆمولو پیلاپیلی خەڵکی فیلیپین، ماوەیەک لەمەوبەر نیشانە سەرەتاییەکانی نەخۆشییەکەی بەدیکردبوو و چاوەکانی دەستیان بە خوران کردبوو و لووتی بەردەوام ئاوی دەکرد.\nرۆمولوی باوکی سێ منداڵ، لە سەرەتادا وای دەزانی مێروویەک پێوەی دابێت، بۆیە سەردانی پزیشکی کرد دوای پشکنین دەرکەوتبوو کە تووشی نەخۆشییەکەی دەگمەن بووبوو بە ناوی "sinusitis"، هەرچەندە پزیشکان دەرمانیان بۆ نوسیبوو و بەردەوام بەکاریهێنابوون، دوای دوو هەفتە دەموچاوی ئاوساوە و حاڵەتەکەی بەردەوام خراپتر بووە.\nئەم دارتاشە ٥٦ ساڵە پزیشکانی دوورگەی لێتی تووشی سەرسوڕمان کردووە و بۆ ماوەیەکی درێژخایەن نەیانزانیوە لە بارەی نەخۆشییەکەوە چی بکەن، بۆیە پێیان وتبوو کە واباشە گەشت بۆ شاری مانیلای پایتەختی فیلیپین بکات چونکە لەوێ چارەسەری پزیشکی باشتر هەیە.\nبەڵام لەبەرئەوەی خێزانەکەی هەژار بووە و توانای دارایی ئەوەی نەبوو کە گەشت بکات، حاڵەتەکەی بە تێپەڕبوونی کات بەرەوخراپبوون ڕۆیشت، تا ڕادەیەک کە هەردوو پێڵووی چاوی ئەوەندە ئاوسابوون، توانای ئەوەی نەمابوو چاوەکانی بکاتەوە.\nحاڵەتە تەندروستییەکەی رۆمۆلو کاریگەرییەکی گەورەی لەسەر خێزانەکەی هەبوو، هەموو منداڵەکانی ناچار بوون واز لە خوێندن بهێنن بۆ ئەوەی بتوانن پارە بۆ چارەسەرە پزیشکییەکەی کۆبکەنەوە، ژنەکەی ناچار بووبوو کاری پاکەوانی بکات.\nتا ئێستاش چارەسەرێک بۆ نەخۆشییەکەی نەدۆزراوەتەوە و بەو شێوەیە دەژی، ئەمەش چەند وێنەیەک و گرتەیەکەی ڤیدیۆیی رۆمولویە:


هەواڵ / کوردستان :: 11/09/2019 :: 23656 جار بینراوە\nوه‌زاره‌تی دارایی سه‌رقاڵی دۆزینه‌وه‌ی میكانزمێكه بۆ وه‌رگرتنه‌وه‌ی قه‌رزه‌كانی پێشینه‌ی خانوو به‌ره‌و هاوسه‌رگیری، به‌رپرسێكیش رایده‌گه‌یه‌نێت: تائێستا وه‌زاره‌تی دارایی هیچ كاتێكی دیاری نه‌كردووه بۆ وه‌رگرتنه‌وه‌ی ئه‌و قه‌رزانه.\nسه‌باحه‌ت حه‌مه‌تاهیر، به‌ڕێوه‌به‌ری بانكی فیدراڵ به‌دواڕۆژی راگه‌یاند: له دوای بڕیاره‌كه‌ی وه‌زاره‌تی دارایی كه له‌سه‌رده‌می پاشه‌كه‌وتی مووچه درابوو به‌وه‌ی كه وه‌رگرتنه‌وه‌ی قه‌رزه‌كانی پێشینه‌ی خانووبه‌ره و هاوسه‌رگیری و كشتوكاڵ بۆ فه‌رمانبه‌ران رابگیرێت، به‌ڵام بۆ هاووڵاتیان پێویسته له‌سه‌ریان ساڵانه به‌شێك له‌و قه‌رزانه بده‌نه‌وه.\nوتیشی: "تاوه‌كو ئێستا هه‌مان بڕیاری پێشوو جێبه‌جێ ده‌كرێت و وه‌زاره‌تی دارایش هیچ بڕیارێكی ره‌سمی تازه‌ی بۆ وه‌رگرتنه‌وه‌ی قه‌رزه‌كان ده‌رنه‌كردووه كه ئاماژه‌ی به‌وه‌كردبێت قه‌رزه‌كانی ساڵانی پێشوو به چه‌ند قۆناغێك یان به یه‌كجاری بدرێنه‌وه، بۆیه ئه‌وانه‌ی باس ده‌كرێن ته‌نیا ده‌نگۆیه و ره‌سمی نییه".\nبه‌رله قه‌یرانی دارایی ئه‌و كه‌سانه‌ی پێشینه‌ی هاوسه‌رگیری و خانووبه‌ره و کشتوكاڵیان وه‌رده‌گرت ده‌بوایه به شێوه‌ی مانگانه و ساڵانه به‌شێك له‌و قه‌رزانه بده‌نه‌وه حكومه‌ت و بۆ هاووڵاتیانیش گه‌ر له ماوه‌ی یه‌ك ساڵدا به‌شێك یان قستێكی قه‌رزه‌كانیان نەدایەتەوە بە حكومه‌ت، ئه‌وا به رێژه‌ی له 10% دەچووە سه‌ر قه‌رزه‌كانیان، به‌پێی قسه‌ی به‌ڕێوه‌به‌ری بانكی فیدراڵیش تاوه‌كو ئێستا هه‌مان سیسته‌م كاری پێده‌كرێت كه ده‌بێت هاووڵاتیان له‌ماوه‌ی ساڵێك به‌شێك له‌و قه‌رزانه‌ی له‌سه‌ریانه بیده‌نه‌وه حكومه‌ت گه‌رنا له 10%ی دەچێتە سه‌ر قه‌رزه‌كانیان.\nعه‌لی حه‌مه ساڵح، سه‌رۆكی فراكسیۆنی گۆڕان له په‌رله‌مانی كوردستان به‌دواڕۆژی راگه‌یاند: چه‌ند مانگێك پێش ئێستا یاداشتێکمان ئاراسته‌ی ئه‌نجومه‌نی وه‌زیرانی حکومه‌تی هه‌رێم كردووه و له‌گه‌ڵ به‌رپرسانی ئه‌نجومه‌نی وه‌زیران گفتوگۆمان کردووه، كه هه‌م مووچه خۆران و هەم هاووڵاتیانیش توانای ئه‌وه‌یان نییه قه‌رزی ئه‌م چه‌ند ساڵه پێکه‌وه بده‌نه‌وه، به‌رپرسانی ئه‌نجومه‌نی وه‌زیرانیش به‌ڵێنیان پێداوین کاری جدی بکه‌ن بۆ ئه‌وه‌ی وه‌رگرتنه‌وه‌ی ئه‌و قه‌رزانه وه‌ک پێشتر بێت.\nوتیشی: "وه‌زاره‌تی دارایی ده‌یه‌وێ قه‌رزه‌كانی پێشینه‌ی هاوسه‌رگیری و خانووبه‌ره هی سێ ساڵ پێكه‌وه وه‌ربگرێته‌وه، به‌ڵام فراكسیۆنی گۆڕان و چه‌ند په‌رله‌مانتارێكی تر داواكارییه‌كیان ئاراسته‌ی وه‌زاره‌تی دارایی كردووه بۆ ئه‌وه‌ی قه‌رزه‌كان یه‌ك ساڵ یه‌ك ساڵ وه‌ربگیرێته‌وه، بۆیه وه‌زاره‌تی دارایی سه‌رقاڵی دۆزینه‌وه‌ی میكانزمێكه بۆ چاره‌سه‌ركردنی ئه‌م بابه‌ته".


داهێنان و گۆڕانکاریەکانی ئەپڵ لە نێوان دوێنێ و ئەمڕۆدا – کەی ئای تی ئێن\nبیروڕا 25, كانونی یه‌كه‌م 2017\nبەدەستهێنانی متمانەی خەڵکی و پەیداکردنی جەماوەر و ڕازیکردن و قەناعەت پێکردنیان شتێکی هەروا ئاسان نیە. سەرجەم کۆمپانیاکان بە چەندین هەنگاو و بارودۆخی سەختدا تێپەڕیون تا گەیشتوون بە ئاساتێکی خوازراو، وە ناشوەستن و بەردەوام کاردەکەن بۆ زیادکردنی ڕێژەی جەماوەر و گەورەکردنی وێنه‌ی کۆمپانیاکەیان لە زیهنی خەڵکیدا بە رێکلام کردن و بەراوردکردنی بەرهەمەکانیان بە بەرهەمی کۆمپانیاکانی تر بە بەکارهێنانی خاڵە لاوازەکانیان و بەکارهێنانی کەسایەتیە ناودارەکان و (باشترکردنی جۆرایه‌تی بەرهەمەکانیان) و هتد… کە بڕێکی زۆر لە داهاتەکەیانی بۆ تەرخان دەکەن، لەبەرئەوەی ئەگەر رێژەی جەماوەر ڕوو لە کەم بوون بوو ئەوا رۆژ بە رۆژ رێژەی داهاتەکەیان کەم دەکات و بەرەو داڕمان و نەمانی کۆمپانیاکە دەیانبات. بەڵام لە ئێستا دا پێم وایە کۆمپانیاکان زۆر زیاتر لە ساڵانی پێشووتر پێویستە هەنگاوی گەورەتر و قورستر بنێن بەتایبەت ئەوەی بیەوێت ببێت بە پاڵەوانی گۆڕه‌پان چونکە لە ئێستادا وەک ساڵانی 2007-2014 نیە چونکه ئەو کات چەند کۆمپانیایەک بوون و ژماره‌یان لە پەنجەکانی دەست تێپەڕی نەدەکرد.\nکۆمپانیای ئەپڵی ئەمریکی یەکێکە لە ناسراوترین کۆمپانیاکان و خاوەنی بەکارهێنەرێکی زۆرە و بە ناوازەی و تۆکمەی بەرهەمەکانی ناسراوه و لەگەڵ بڵاوکردنەوەی یەکەم ئایفۆن لەسەر دەستی بەڕێوبەری کۆچ کردووی ئەوکات – ستیف جۆبز – لەساڵی 2007 دا ساڵ بە ساڵ جەماوەری زیادی کردووه و بەرهەمەکانی ئەو کۆمپانیایە لە چاوی بەکارهێنەرەکانیان وێنەیه‌کی باشیان هەبوو، بەڕادەیەک هەر بەرهەمێکی ئەو کۆمپانیایە بە کۆن و تازەیەوە لەبازاڕەکاندا بە باشی و بەرزی جۆرایه‌تی ناوزڕەند کراوه و لەگەڵ هەر بەرهەمێکی تازەدا چاوەڕوانی کۆمەڵێک کۆڕانکاری بێ وێنە و جییاوازی لێ دەکرا بەڵام لەو دواییانەدا سەرەڕای ئەوەی کە لە بەرهەمە نوێکانیاندا رووبەڕووی ڕەخنەیەکی زۆر بوونەوە لە لایەن بەکارهێنەران و شارەزایانی بواری تەکنەلۆژیا و بەتایبەت بەکارهێنەرە کۆنەکانی ئایفۆن بەوەی کە نەیانتوانیوە گۆڕانکاریەکی ئەوتۆ بکەن لە بەرهەمە نوێکانیان دا و چاوەڕێی شتی گەورەتر بوون لە ئەپڵ. ئەمە لە لایەک و لەلایەکی ترەوە لەوە ناچێت ئەپڵ لە ئێستا دا بە باشترین ڕۆژەکانیدا تێپەڕبێت لە کاتێک دا کە رووبەڕووی رەخنەی توندتر بۆتەوە بەوەی کە بە ئەنقەست هەستاوە بە خاو کردنەوەی مۆبایلە کۆنەکان لە وەشانە تازەکانی سیستەمی وەگەڕخەری ئای ئۆ ئێس دا و هەروەها دابەزاندنی جۆرایه‌تی کامێرا و توانای بەرگەگرتنی پاتریەکەی لە پێناو گەورە کردنی وێنای بەرهەمە تازەکانی و قەناعەت پێکردنی بەکارهێنەران و زیادکردنی فرۆشتنیان بەشێوەیەک کە بە خێرایی و توانای باشتری پاتری و بەرزی جۆرایه‌تی کامێراکەی ناوزڕەند بکرێت.\nئەپڵ ئەم تۆمەتانەی رەت نەکردەوە بەڵکو دان پێدانانەکەی لەسەر شێوەی خۆ دەربازکردن بوو کە لە ڕوونکردنەوەیەکدا دەڵێت: “بەڵێ ئێمە مۆبایلە کۆنەکان خاو دەکەینەوە بۆ درێژکردنەوەی تەمەنی پاتریەکەی و گونجاندی لەگەڵ تازەگەریەکاندا لە وەشانە تازەکاندا”. بەڵام ئەو وەڵامە نەبووە هۆی ڕازیکردن و قه‌ناعه‌ت پێکردنی رەخنەگرەکان و زۆرێکیان گومانیان لەو وەڵامە هەیە و بە فێڵی بازرگانی ناوی دەبەن و بەشێک لەوانه سکاڵای یاسایان تۆ مارکردووە لە ویلایەتی کالیفۆڕنیا بەتۆمەتی ئەوەی کە ئەپڵ ئاگاداری نەکردوونەتەوە لەو گۆڕانکاری و پێشهاتانە کە ئەوەش مافی خۆیانە چونکە ئەوان خاوەنی مۆبایلەکەن و ئەو گۆڕانکاریە کاری کردۆتە سەر ژیانی ڕۆژانەیان.\nشایەنی باسە ئەو رێژەی زۆرەی رەخنەگرتنە لەوەوە سەریهەڵداوە کە خاوی مۆبایلەکە و زوو دابەزینی رێژەی شەحنی مۆبایلەکە لە ماوەیەکی کەمدا دوای بەرزکردنەوەی وەشانی مۆبایلەکانیان بە ئاشکرای هەستی پێدەکرا، کە پێشتر ئەوەم لەگەڵ چەند هاوڕێیەکم تاوتێ کردبوو و ئەوانیش هاوڕام بوون لەوەی کە زۆرێک لە کۆمپانیاکان پەنادەبەن بۆ ئەم جۆرە کارانە.\nوە من پێم وایە رەخنەکان لە ئەپڵ و سەرجەم کۆمپانیاکانی تریش رۆژ بە رۆژ زیاتر دەبێت لەبەر دوو هۆکار:\nیەکەم: زۆربوونی کۆمپانیاکانی بواری تەکنەلۆژیا و دروستکردنی بەرهەمی هەمەجۆر کە پێشتر ڕکابەریەکە لە ئاستێکی نزمتردا بوو، بەڵام لە ئێستا پێویستە هەموو ساڵێک بە گۆڕانکاری و نوێگەری جییاواز و سەرنج راکێش بەرهەمەکانیان بخەنە بازاڕەوە و ئەوەش وادەکات توشی هەڵەی جۆراوجۆر و لەناکاوبن، ئەمەش کاریگەری راستەوخۆی هەیە و بەپلەی یەکەم دێت کە بۆتە هۆی زۆری ڕەخنەگرتن لە کۆمپانیاکانی ئەو بوارە.\nدووەم: کێبه‌رکێی نێوان کۆمپانیاکان بۆ زۆرترین قازانج و زۆرترین فرۆش کە ئەوەش وا دەکات لەگەڵ خستنە بازاڕی بەرهەمە نوێکانیانەوە پەنا بۆ زۆر هۆکار بەرن بە ئاشکرا و بەنهێنی، هۆکارە نهێنیەکان جۆراو جۆرن و زۆرجار لەسەرتاوە هەستیان پێناکرێت، هەرچی هۆکارە ئاشکراکانە وەک پەناردنه بۆ زیادکردنی نرخ و بەکارهێنانی کەلوپەلی گرانبەها لە دروست کردنی بەرهەمەکانیاندا و هتد… دیسان ئەوەش دەبێتە هۆی رەخنەگرتنی توند و هه‌ندێک کات ڕەتکردنەوەی بەرهەمە نوێکان لەلایەن بەشێک لە هەواداران.\nلە کۆتایدا هەرکۆمپانیایەک پەنابەرێتە بەرهۆکاری نەخوازراو ئەوا ئەگەری زۆرە ڕێژەیەکی زۆر لە هەوادارانی لەدەست بدات، چونکە لەم سەردەمەدا بەهۆی تۆڕی ئینتەرنێت و بوونی تۆڕە کۆمەڵایەتیەکان خەڵکی چاو کراوە ترە و زیاتر لە جاران هەواڵ و بیروڕاکان تەشەنە دەکەن و دەبنە هۆی یەک دەنگی و دژ وەستانەوە و لە کۆتایشدا زیانگەیاندن بە ناو و ناوبانگی بەرهەم و کۆمپانیەکەش خۆی.\nتاگەکان Apple ئایپاد ئایفۆن ئه‌پڵ iPad iphone iPod پاتری


ANF | دژی هێرش و داگیرکارییەکانی تورکیا، چالاکوانانی کەرکوک گردبوونەوەیەکیان ئەنجامدا\nدژی هێرش و داگیرکارییەکانی تورکیا، چالاکوانانی کەرکوک گردبوونەوەیەکیان ئەنجامدا\nلە شاری کەرکوک بە بەشداری ژمارەیەک لە چالاکوان و ڕێکخراوی مەدەنی گردبوونەوەیەکی ناڕەزایەتی دژی هێرشە داگیرکارییەکانی دەوڵەتی تورکی داگیرکەر ئەنجامدرا.\nدووشه‌ممه, 3 May 2021, 19:19\nئێوارەی ئەمرۆ لە شاری کەرکوک دژی هێرشی دەوڵەتی فاشستی تورک بۆ سەر خاکی باشوری کوردستان گردبوونەوەیەکی ناڕەزایەتی ئەنجامدرا، لە گردبوونەوەکەدا ژمارەیەک لە کەسانی رۆشنبیر و چالاکوانی مەدەنی و چالاکوانی ڕێکخراوەکانی مافپارێز و ڕێکخراوەکانی ژنان بەشداری گردبوونەوەکە بوون، بۆ دەربڕینی ناڕەزایەتی دژ بە هەوڵی داگیرکردنی خاکی باشوری کوردستان لەلایەن دەوڵەتی فاشستی تورکەوە.\nلە گردبوونەوەکەدا، لەتیف فاتح فەرەج نووسەر و رۆشنبیر و کەسایەتی شاری کەرکوک بەناوی ئامادەبووانی گردبوونەوەکە وتارێکی پێشکەش کرد، کە تیدا هاتبوو: " ئێمە لێرە کۆبووینەتەوە بۆ ئەوەی بەگژ ئەو هێرشە داگیرکەرییە و ئەو بێ دەنگیە بچینەوە کە لە باشوری کورستان هەیە، لە ئیستادا بێدەنگییەکی مەترسیدار و بێ شکۆبوونی هەیە بەرامبەر ئەو داگیرکارییەی لە باشوری کوردستان روودەدات، ئەم شەڕەی ئیستا شەرە لەنێوان دوو توێژی کورد کە یەکێکیان توێژی جاش و خۆفرۆش و خیانەتکارن کە ئەو توێژە توێژێکین کە میلەتەکەیان بە بچوک نیشان دەدەن کە ئەو توێژە بەرامبەر توێژێکی دیکە قارەمانی کۆمەڵگا شەردەکات کە ئەو توێژە نەوەکانی پەرەوەردە دەکات لەسەر بەگژاچوونەوەی ستەمکاری و شەرکردن لە چیاکاندا، ئەو چینە قارەمانە کە شەر لەپێناو ئەوە دەکات کورد ئازادبێت و ببێتە خاوەن شوناسی خۆی."\nهەروەها لەتیف فاتح فەرەج وتیشی: " ئەوەی کە زۆر مەترسیدارە دوژمن هیچ رێزێک لە سروشت و ئاژەڵ ناگرێت، لەم شەرەی ئیستا دەبینین دەوڵەتی داگیرکەری تورک لەشەردا ئاژەڵی وەکو سەگیان بۆمبرێژکردووە تا دژ بە گەریلاکانی ئازادی بیتەقیننەوە، ئەمەش نموونەی کارەکانی دەوڵەتانی سەرمایەدارییە، بەرزکردنەوەی دەنگی ئازادیخوازان تەنها لە باشوری کوردستان نیە بەڵکو لەنێو خۆی تورکیادا ئازادیخوازان هەن ئەو عەقلیەتە فاشستەی دەوڵەتی تورک قەبوول ناکەن."\nسەبارەت بە هاوکاریکردن و بێ دەنگبوون لەبەرامبەر داگیرکەران لەلایەن حزبەکانی باشوری کوردستانەوە، ناوبراو وتی: "بەداخەوە بێ دەنگیەکی زۆر هەیە بەرامبەر داگیرکەران بە سەرپەرشتی پارتی دیموکراتی کوردستان بە پلە یەک پاشان حزبەکانی دیکە و پاشان رۆشنبیران و مامۆستایانی ئاینی هەموویان بێ دەنگیان هەلبژاردووە بەرامبەر ئەو داگیرکارییەی دەوڵەتی تورک ئەنجامی دەدات لەسەر خاکی باشوری کوردستان."\nهەروها نابراو دەشڵێت "داوای ئێمە وەکو چالاکوانان ئەوەیە کە هێڵی ئازادیخوازی لە تەواوی جیهان کە داکۆکی لە مافەکانی گەلانی بندەست جیا بکرێتەوە لە هێلی بێ ئیرادەیی و تەسلیم بوون و خۆ بەدەستەوەدان ئەو هێڵەی کە بێ هەلوێستی قبوول دەکات."\nلەتیف فاتح فەرەج بەناوی ئامادەبووانی گردبوونەوەکەدا رایگەیاند، ئەو شەرەی گەریلا لەسەر چیاکانی کوردستان ئەنجامی دەدات شەری مانەوەی ئێمەیە، شەری ئاکاریش تەنها ئەوە شەرەنیە کە لە چیاکان دەکرێت بەڵکو شەری ئاکاری لە شارەکان و ناوەندە رۆشنبیرییەکان و مزگەوتەکان دەکرێت چونکە شەری ئاکاری ئەو شەرەیە کە تۆی ئازادیخواز بێ دەنگ نەبیت."\nلە کۆتایدا ئەو رۆشنبیرەی شاری کەرکوک وتی: "ئەوەی لە ناوچەکانی ئاڤاشین و زاب و مەتینا روویدا سەرکەوتنی گەریلا بوو و شکانی دەوڵەتی تورک بوو، چونکە دەوڵەتی تورک پلانی هەبوو تەواوی گەریلا لەناوببات و لەماوەی شەو رۆژێکدا، ئەو سەردانەی دەوڵەتی تورک بۆ سەنگەرەکان سەردانیکردنی شکستهێنانەکانیان بوو نەک سەرکەوتن، شەری ئێمە شەری ئازادی مرۆڤەکانە بۆیە هەر دەنێت سەربکەوین."


👁 Bu başlık 12,696 defa görüntülendi\n📅 03-04-1997 Tarih ve olay\n📅 Da eklendi Feb 19 2017 4:42PM\n👁 Bu başlık 7,801 defa görüntülendi\n- کۆچی دوایی هونەرمەند ئەحمەد شەماڵ لە سلێمانی. [ Daha... 👁] ✖ ✖ ✖ 0 1 ✔ 80% ✍ H.B. 19-2-2017 16:42:29\n📕 ئەحمەد شەماڵ Kütüphane\n📅 Da eklendi Aug 9 2020 6:49PM\nرەئوف شێخ جەمیل [ Daha... 👁] ✖ ✖ 0 1 ✔ 72% ✍ H.B. 9-8-2020 18:49:17\n📷 ئەحمەد شەماڵ - ساڵانی حەفتاکانی سەدەی 20 Resim ve tanım\n📅 Da eklendi Oct 25 2015 5:23PM\n👁 Bu başlık 10,453 defa görüntülendi\n... [ Daha... 👁] ✖ ✖ 0 0 ✔ 70% ✍ H.B. 25-10-2015 17:23:37\n📷 ئەحمەد شەماڵ و بلەی سەعەکەڕ Resim ve tanım\n📅 Da eklendi Aug 8 2015 12:09PM\n👁 Bu başlık 10,796 defa görüntülendi\n... [ Daha... 👁] ✖ ✖ 0 0 ✔ 70% ✍ H.B. 8-8-2015 12:09:36\n📷 ئەحمەد شەماڵ و شەهید مەلا ئاوارە Resim ve tanım\n📅 Da eklendi Feb 20 2016 10:34PM\n... [ Daha... 👁] ✖ ✖ 0 2 ✔ 68% ✍ M.B. 20-2-2016 22:34:55\n📷 ئەحمەد شەماڵ و مامە ریشە Resim ve tanım\n📅 Da eklendi Oct 6 2015 8:54AM\n👁 Bu başlık 13,225 defa görüntülendi\n... [ Daha... 👁] ✖ ✖ 0 0 ✔ 68% ✍ H.B. 6-10-2015 8:54:49\n📷 هەردوو گۆرانیبێژ ئەحمەد شەماڵ و مەحمود محەمەد Resim ve tanım\n📅 Da eklendi Jun 6 2014 12:58PM\n... [ Daha... 👁] ✖ ✖ 0 0 ✔ 70% ✍ H.B. 6-6-2014 12:58:40\n📷 وێنەیەکی دەگمەنی ئەحمەد شەماڵ Resim ve tanım\n📅 Da eklendi May 9 2015 11:19AM\n👁 Bu başlık 9,632 defa görüntülendi\n... [ Daha... 👁] ✖ ✖ 0 0 ✔ 80% ✍ M.B. 9-5-2015 11:19:49


بزووتنه‌وه‌ی گۆڕان كاندیدی جێگری سه‌رۆكی هه‌رێمی یه‌كلا كرده‌وه\nبزووتنه‌وه‌ی گۆڕان مستەفا سەید قادر-ی بۆ جێگری سەرۆكی هه‌رێم دیاری کرد\nمسته‌فای سه‌ید قادر\nبزووتنه‌وه‌ی گۆڕان، مستەفا سەید قادر، وەزیری پێشووی پێشمەرگە لە پشکی بزووتنەوەكه‌یان بۆ وەرگرتنی پۆستی جێگری سەرۆکی هەرێمی کوردستان دیاری ده‌كات و ئه‌ندامێكی جڤاتی گشتی ئه‌و بزووتنه‌وه‌یه‌ش رایده‌گه‌یه‌نێت، مسته‌فای سه‌ید قادر ئه‌ندازیاری ئاشتبوونه‌وه‌ی نێوان پارتی و گۆڕان بووه.\nسه‌رچاوه‌یه‌كی ئاگادار له بزووتنه‌وه‌ی گۆڕان به وێستگه نیوزی راگه‌یاند: لەنێو سێ کەسدا کە خۆیان بۆ پۆستی جێگری سه‌رۆكی هه‌رێمی كوردستان كاندید كردبوو، عومه‌ری سه‌ید عه‌لی، رێکخەری گشتیی بزووتنەوەی گۆڕان مستەفای سەید قادر، وه‌زیری پێشووی پێشمه‌رگه‌ی هەڵبژاردووە، ئەمەش بڕیاری کۆتاییە و یەکلابووەتەوە.\nلای خۆیه‌وه خه‌لیل سه‌ركانی، ئه‌ندامی جڤاتی گشتی بزووتنه‌وه‌ی گۆڕان به وێستگه نیوزی راگه‌یاند: مسته‌فای سه‌ید قادر، كه‌سێكی زۆر زیره‌ك و لێهاتووه بۆ ئه‌و بۆسته‌و رێكخه‌ری گشتیش كارێكی ژیرانه‌ی كردووه كه ئه‌وی بۆ پۆستی جێگری سه‌رۆكی هه‌رێمی كوردستان هه‌ڵبژاردووه.\nله كابینه‌ی هه‌شته‌می حكومه‌تی هه‌رێمی كوردستاندا كێشه كه‌وته نێوان پارتی دیموكراتی كوردستان و بزووتنه‌وه‌ی گۆڕانه‌وه و پارتی گۆڕانی له حكومه‌ت ده‌ركرد، كه ئه‌وكات خاوه‌نی چوار وه‌زیر بوو، یه‌كێك له‌و وه‌زیرانه مسته‌فای سه‌ید قادر، وه‌زیری پێشمه‌رگه‌بوو.\nبه بڕوای خه‌لیل سه‌ركانی، مسته‌فای سه‌ید قادر، ده‌ورێكی باڵای هه‌بووه له ئاشتكردنه‌وه و نزیككردنه‌وه‌ی نێوان بزووتنه‌وه‌ی گۆڕان و پارتی دیموكراتی كوردستاندا، هه‌ر ئه‌م هه‌وڵ و رۆڵه‌شی وای له رێكخه‌ری گشتی كردووه ئه‌وی زیاتر به دڵ بێت تا ركابه‌ره‌كه‌ی كه محه‌مه‌د تۆفیق ره‌حیم، ئه‌ندامی پێشووی خانه‌ی راپه‌ڕاندنی بزووتنه‌وه‌ی گۆڕان.\nخه‌لیل سه‌ركانی وتیشی: "راسته كاك محه‌مه‌د تۆفیق ره‌حیم كه‌سێكی زمانزان و لێهاتووه، به‌ڵام خۆ كاندیدكردنه‌كه‌ی شتێكی كتوپڕ بووه، به‌مه‌ش نه‌یتوانیوه متمانه‌ی عومه‌ری سه‌ید عه‌لی، رێكخه‌ری گشتی بزووتنه‌وه‌كه بۆخۆی مسۆگه‌ر بكات".\nبڕیاربوو پێش جەژنی قوربان بزووتنەوەی گۆڕان 62 کاندیدی بۆ بەرکەوتەکانی لە کابینەی نۆیەمی حکومەتی هەرێمی کوردستان یەکلابکاتەوە بۆ وەرگرتنی پۆستەکانی وەک بریکاری وەزیر و راوێژکار.\nبزووتنه‌وه‌ی گۆڕان له كابینه‌ی نوێی حكومه‌تی هه‌رێمی كوردستاندا جگه له ده‌یان پۆستی راوێژكارو به‌ڕێوه‌به‌ری گشتی، چوار وه‌زاره‌تی وه‌رگرتووه، كه یه‌كێكیان سیادییه‌و وه‌زارەتی داراییه، هه‌روه‌ك وه‌زاره‌ته‌كانی كارو كاروباری كۆمه‌ڵایه‌تی و بازرگانی و پیشه‌سازی و ئاوەدانکردنەوە و نیشتەجێکردن و دەستەی وەبەرهێنان و ئەندامێکی ئەنجومەنی ئاسایشی هەرێم.\nپێداچوونه‌وه به دۆسیه‌ی هه‌موو پێشمه‌رگه‌یه‌كدا ده‌كرێت


ئەدەب و توندوتیژی - قەڵەم\nئەدەب و توندوتیژی\nتاریخ ایجاد در دوشنبه, 27 مرداد 1399 07:41\nداخۆ ئەدەب دەتوانێ هەڵگر و دەربڕی توندوتیژی بێت؟ زۆربەمان کاتێک باس لە ئەدەبە زیاتر سەرنجمان دەچێتە سەر لایەنە مرۆڤییەکانی و لامان وایە ئەدەب زیاتر دەربڕی لایەنە فرامۆشکراوە ئینسانییەکانە و هەربۆیە هەولێکە بۆ نزیککردنەوەی مرۆڤەکان لە یەکتری. بەڵام لە دونیای راستیدا وەها نیە و هەندێ جار ئەدەب خۆی لە قەرەی توندوتیژی دەدات.\nئەمە بەتایبەت ئەو کاتانە سەرهەڵدەدا کە ئەدەب خۆی لە پانتایی سیاسەتدا دەبینێتەوە و، دەبێتە چەکێک بۆ لایەنگری و بەرجەستەکردنەوەی پلانێکی سیاسی و ئایدیۆلۆژی.\nکەم نین ئەو شیعر و چیرۆک و رۆمانانەی وا لە پێناوی سەرکەوتنی پلانێکی سیاسی باس لە پێویستی خوێن و کوشتن دەکەن. بەتایبەت کاتێک باس لە سەرکوت و داماڵینی لایەنێکە لە لایەن لایەنێکی ترەوە.\nلێرەدا مافی بەرگری لەخۆکردن، پاساوی وەها هەڵوێستێک دەداتەوە و ئیتر دەقی بەرنگاری سەرهەڵدەدا و دەبێ بە وێردی سەر زمانی خەڵکی.\nدیارە ئەدەبی بەرنگاری جۆرێکی ئەدەبە و دەربڕی ئەوەیە ئەدەبیش بەدوور نیە لە کێشمەکێشەکانی ناو کۆمەڵگا. بەڵام پرسیار ئەوەیە تا چەندە ئەدەب مافی ئەوەی هەیە بێتە ناو ئەم بوارەوە و تا چەندە مافی ئەوەی هەیە شەرعیەت بدا بە توندوتیژی و بە کوشتن.\nراستییەکەی ئەوەیە سەرەڕای نزیکبوونەوەی ئەدەب لە لۆژیکی دۆخێکی باو، بەڵام وەها دەقگەلێک خۆیان لە بەرگری لە چەمکێکی گشتی بە ناوی مرۆڤایەتی دووردەکەنەوە.\nهەڵبەت رەنگە هەتا کۆمەڵگا لەگەڵ کێشە سیاسییەکان لە مانای سڕینەوەی یەکتر سەروکاری هەبێ، خۆبواردن لەوەها ئەدەبێک ئەستەم بێ. بەڵام هاوکات نووسەر دەتوانێ ئەوەندە لە ئایدیا و پلانێکی سیاسی نزیک نەکەوێتەوە کە هاودژییەکانی ناو هەمان ئایدیایش فەرامۆش بکا و لە دەقدا نەینوێنێتەوە.\nگەر هەموومان لە دووامانادا مرۆڤین ئەوا نووسەری بواری ئەدەبی یەکێک لە ئەرکە سەرەکییەکانی دۆزینەوەی لایەنە هاوبەشە مرۆڤییەکانی هەمووانە، چ ئەوانەی لەگەڵ ئێمەن و چ ئەوانەی دژی ئێمە. لێرەوە ئەدەب دەبێ بە پردێک بۆ لێک تێگەیشتن. لە راستیدا ئەدەب هەوڵدەدا قووڵایی ئەو تراژێدیایە نیشان بدات کە کەسی بەرامبەر ئێمەیشی تێکەوتووە و بەم شێوەیە بە وشیارکردنەوەی ئەویش ئەرکی خۆی کە پاراستنی مرۆڤایەتییە بەڕێوە دەبات.\nبەم شێوەیە ئەدەب پلانی بەزاندنی دۆخی باوی هەیە و، لە بەرزاییەکی باڵا بەرزترەوە دەڕوانێتە کێشە و کێشمەکێشەکان.\nسایتی قەڵەم ١٧ مانگی هەشتی ٢٠٢٠\nنوسەر: فەروخ نێعمەت پوور\nنیوی کتیب؛ ساڵەکانی خەون


خاک و شەهید - قەڵەم\nخاک و شەهید\nتاریخ ایجاد در شنبه, 07 بهمن 1396 23:40\nلە فیلمی گلادیاتۆر، کاتێک قارەمانی فیلمەکە لە کۆتایی چیرۆکەکەدا دەکوژرێ، خوشکی سزاری رۆم خەمینانە روو لە خەڵکەکەی دەورووبەری دەکا و دەڵێ داخۆ رۆم بایەخی ئەوەی هەیە مرۆڤی چاکی ئاوەهای لە پێناودا بکوژرێ؟\nئەمە پرسیارێکی گرینگە. لە وڵات و لە مێژوویەکدا کە مرۆڤە سەرلەپێناوەکانی چاکترن لە خودی وڵاتەکە، بێگومان پرسیاری لەم چەشنە سەرهەڵدەدات. زۆر جار وڵات و خەڵکی لە کەسایەتیی ئەو کەسانە تێناگەن کە لە پێناوی ئەواندا تێکۆشاون و بۆیە تراژیدیایەک سەرهەڵدەدا ترسناکتر لە دڵی تاریکی هەر نیوەشەوێک و ترسناکتر لەو دۆخەی کە بە سەر ژیانی جەماوەردا زاڵە.\nگرتەی وەها وامان لێدەکا کە جاری وایە دڕدۆنگ بین لەوەی کە داخۆ خاک و گەل هەمیشە شیاوی ئەوە بن مرۆڤیان لەسەر بکوژرێ. چما زۆر جار مێژوو و رەوتی رووداوەکان بە پێچەوانەی ئاواتەکان وەرگەڕاونەتەوە و ئیتر کەس بەرپرسیار نیە و نابێ لە ئاست ئەوانەی دا وا گیانیان بەخت کرد.\nلە بیرمان بێت هەمیشە مرۆڤ نرخی بەرزترە لە خاک و لە گەل.\n٢٩ یانواری ٢٠١٨


جیاوازی شوێنی قۆپچەی پیاوان و ژنان…بۆچی ده‌گه‌ڕێته‌وه؟ | Rojana.Net\nGMT+3 06:39 AM\nHome له میدیاكانه‌وه جیاوازی شوێنی قۆپچەی پیاوان و ژنان…بۆچی ده‌گه‌ڕێته‌وه؟\nPosted By: هێمن ئه‌حمه‌دPosted date: كانونی دووه‌م 21, 2016 In: له میدیاكانه‌وهNo Comments\nڕۆژانە و بەردەوام لەگەڵ پێشكەوتنی مرۆڤایەتیدا، شێواز و ڕەنگ و مۆدێلی پۆشاك گۆڕانكارییان بەسەردا دێت، بە تایبەتیش پۆشاكی ژنان، كە بە جۆرێك ڕەنگ و شیوازی دورین و مۆدێلەكانیان ڕێكدەخرێت، كە لەگەڵ خواست و ئارەزووەكانی ژنان گونجاوبێت.\nشێوازەكانی پۆشاك و جل و بەرگ هەرچەندە بە درێژایی مێژوو گۆڕانكاری بەسەردا هاتووە، بەڵام ئەوەی تا ئێستا وەك خۆی ماوەتەوە و گۆڕانكاری بە سەردا نەهاتووە، شێوازی دانانی (قۆپچە)یە، كە لە پۆشاك و قەمیسی پیاواندا لە لای ڕاست-ەوە دادەنرێت، بەڵام لە قەمیسی ژناندا لە لای چەپەوە دادەنرێت.\nدانانی قۆپچەی قەمیسی پیاوان لە لای ڕاست و هی ژنان لە لای چەپ دەگەڕێتەوە بۆ سەدەی 17ی زایینی، چونكە لە كۆندا دەوڵەمەندەكان پۆشاكی قۆپچەداریان لەبەردەكرد، لەبەرئەوەی پیاوان خۆیان پۆشاكەكانیان لەبەردەكرد، بۆیە داخستن و كردنەوەی قۆپچەكان لەلای ڕاست و بە دەستی ڕاست ئاسانترە و لەگەڵ ئەمەشدا پیاوان شمشێر و خەنجەرەكانیان بە لای چەپیاندا دەكرد و دەستی ڕاستیان بۆ دەرهێنانی شمشێرەكان بەكاردەهێنا و بەمەش دانانی قۆپچەكان لە لای ڕاستی قەمیسەكانیان بۆتە نەریت و تا ئێستاش بەردەوامە.\nبەڵام سەبارەت بە ژنان، كارەكە پێچەوانەیە، چونكە قۆپچەی قەمیسەكانیان لە لای چەپ دانراوە، ئەمەش بۆ ئەوە دەگەڕێتەوە، كە لەبەرئەوەی ژنە دەوڵەمەندەكان بە زۆری پۆشاكی قۆپچەداریان لەبەركردووە و خۆیان پۆشاكەكانیان لەبەرنەكردووە و دانەناوە بەڵكو خزمەتكارەكانیان ئەو كارەیان بۆ كردوون، بۆیە چۆپچەكە لای چەپ دانراوە بۆ ئەوەی داخستن و كردنەوەی قۆپچەكان لەلایەن خزمەتكارەكانەوە ئاسانبێت.\nبۆ هاوسه‌ره‌كان….ئاو زۆر بخۆنه‌وه…بزانه چه‌نده سوودی هه‌یه !!!!


ئەمبارەکانی خۆراک و ئاشەکانی گەنم هاڕین لەیەمەن لەبەردەم مەترسیدایە\nنوێنەری تایبەتی نەتەوە یەکگرتووەکان بۆ کاروباری یەمەن ئەمڕۆ دووشەمە رایگەیاند کە ئەمباری خواردنەکەیان لەشارە کەناراوییەکەی یەمەن حودەیدا لەبەردەم مەترسیدان.\nبەپێی وتەی هاوبەشی نوێنەری تایبەتی نەتەوە یەکگرتووەکان مارتن گریفسیس و سەرۆکی فریاگوزاری مرۆییەکانی نەتەوە یەکگرتووەکان مارک لۆکۆک: پرۆگرامی جیهانی خۆراک گەنم و دانەوێڵەی پێویستی بۆ یەک مانگی سێ ملیۆن و حەوت سەد هەزار کەس لەئەمبارەکاندا ئامادەکردووە. بەڵام گەیاندن و ئامدەکردنی بۆ ئاشەکانی دەریای سور تا زیاتر لە پێنج مانگی دیکە ئامدەنابێت.\nلەمانگی 11 ی ساڵی پاردا هاوپەیمانییەکە کە بەسەرکردایەتی عەرەبستانی سعودیەیە لەڕێی یەکیک لەدوایەمین هێرشەکانیانەوە دژی حوسییەکان ئەو ناوچانەی کۆنترۆڵکردتەوە کە ئاشەکانی دەریای سوری لێبوو...دوابەدوای وتوێژەکانی ستۆکهۆڵم بۆ وەستاندنی شەڕ لە ناوچەی حودەیدا. بەڵام حوسییەکان ئێستاکە کۆنترۆڵی ئەو رێگەسەرەکییان بەدەستەوەیە کە دەڕوات بەرەو ئاشەکان و لۆک دەڵێت حوسییەکان رەتیانکردەوە کە رێگە بدەن بە نەتەوە یەکگرتووەکان کە بچن بەرەو هێڵەکانی پێشەوە تا دەستیانڕابگات بە ئاشەکانی ئەو ناوچەیە.\nلەکاتێکدا نەتەوە ویەکگرتووەکان چەندین مانگە کار لەسەر ئەوەدەکات رێگربێت لەبەردەم روودانی قاتقوقڕی و بەدخۆراکی و برسێتی لەو وڵاتەدا لەکاتێکدا زیاتر لە 24 ملیۆن مرۆڤ کە دەکاتە لەسەدا 80 خەڵکی یەمەن پێویستیان بە فریاگوزاری مرۆیی هەیە هاوکات ئەو 10 ملیۆن کەسەش دەگرێتەوە کە لەئێستادا دووچاری برسێتی و بەدخۆراکی بوون. ئێستا یەمەن بووەتە گەورەترین کارەساتی مرۆیی لە جیهاندا.


له‌سلێمانى ساڵیادى سۆرانى مامه حه‌مه به‌رزڕاگیرا\nبه ئاماده‌بوونى رۆژنامه‌نوسان و رۆشنبیران 13یه‌مین ساڵیادى ڕۆژنامه‌نووسى تیرۆرکراو سۆرانى مامه حه‌مه له سلێمانى کرایه‌وه و"خه‌ڵاتى سۆرانى مامه حه‌مه درایه نوێنه‌رى زیندانیانى بادینان".\nئێواره‌ى ئه‌مڕۆ یه‌کشه‌ممه 25ى ته‌موزى 2021، مه‌راسیمێک له شارى سلێمانى له ناو باخچه‌ى کافتریاى سندى هاوس به‌ڕێوه‌چوو، سه‌ره‌تاى مه‌راسیمه‌که به خوله‌کێک وه‌ستان بۆ گیانى رۆژنامه‌نووسى شه‌هید سۆرانى مامه حه‌مه و سه‌رجه‌م شه‌هیدانى قه‌ڵه‌م ده‌ستیپێکرد.\nپاشان له‌لایه‌ن ئه‌حمه‌د میره سه‌رنوسه‌رى ماڵپه‌ڕى لڤین، وتارێک خوێندرایه‌وه و باسى له‌وه‌کرد، که پاش 13ساڵ له تیرۆرکردنى که‌چى هێشتاش دۆسیه‌ى سۆرانى مامه حه‌مه وه‌ک خۆیه‌تی، وتیشى:" ئێستا دۆخه‌که له‌و ده‌مه خراپتره، که سۆرانى مامه حه‌مه‌ى تێدا شه‌هیدکرا، ساڵ له‌دواى ساڵ به‌ره‌و دواوه هه‌نگاو ده‌نێین".\nهاوکات، کاروان ئه‌نوه‌ر، سکرتێرى لقى سلێمانى سه‌ندیکاى ڕۆژنامه‌نووسانى کوردستان، وتارێکى پێشکه‌شکرد و ئاماژه‌ى به‌وه‌کرد، که دواى تێپه‌ڕینى چه‌ندین ساڵ به‌سه‌ر شه‌هیدکردنى ڕۆژنامه‌نووسان، تا ئێستا نه‌تواندراوه بکوژانى هیچ یه‌ک له‌و ڕۆژنامه‌نووسانه بدۆزرێته‌وه.\nهه‌روه‌ها وتیشى:"ئه‌و ڕۆژنامه‌نووسانه، له‌پێناو ئازادیى و دادپه‌روه‌ریى میدیا و ڕاگه‌یاندن، تێکۆشانیان ده‌کرد، به‌ڵام به‌داخه‌وه ژینگه‌ى میدیا له ئێستادا له فه‌وزایه‌کى به‌ربڵاودایه و ئه‌گه‌ر پێشى پێ نه‌گیرێت کاره‌سات و لێکترازانى زۆر دروستبکات".\nله کۆتایشدا ١٢یه‌مین خه‌ڵاتى سۆرانى مامه حه‌مه، درابه ئه‌یهان سه‌عید براى (شڤان سه‌عید) چالاکوانى ده‌ستگیرکراوى بادینان، وه‌کو ڕێزێک بۆ سه‌رجه‌م ئازادییخواز و ڕۆژنامه‌نووسانى زیندانییکراوانى بادینان.